02.06

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód projektu ITMS2014+ | 312011S811 |
| 1. Názov pedagogického klubu | Pedagogický klub čitateľskej gramotnosti |
| 1. Dátum stretnutia pedagogického klubu | 09.06.2020 |
| 1. Miesto stretnutia pedagogického klubu | Základná škola, Hlavné námestie 14, 941 31 Dvory nad Žitavou |
| 1. Meno koordinátora pedagogického klubu | PaedDr. Adriana Garamiová |
| 1. Odkaz na webové sídlo zverejnenej správy | www.zsdvory.edupade.org |

|  |
| --- |
| 1. **Manažérske zhrnutie:**   **Téma stretnutia:** Ukázať žiakom, ako majú pracovať s rôznymi druhmi textov (09.06.2020)   * Podrobná analýza textu, zhodnotenie prečítaného textu, ako dokázať porovnávať rozličné informácie v textoch s neznámym obsahom a netypickými formami * Príklady metód, ktoré nielen pomáhajú žiakom pri práci s textom, ale ich k čítaniu aj motivujú   **Kľúčové slová**:  čitateľské zručnosti, analýza textu, dedukcia, metódy práce s textom, čítanie s porozumením, motivácia žiakov k čítaniu  **Krátka anotácia:**  Na vyučovaní žiak pracuje s textom preto, aby sa učil, t. z. získaval nové vedomosti, zručnosti a postoje. Učiť sa znamená porozumieť, preto v čítaní s porozumením potrebuje žiak takú podporu, ktorou sa naučí, ako zistiť vzťahy medzi informáciami v texte, nájsť a pomenovať súvislosti a na základe toho porozumieť novému poznatku. Do tejto podpory patria otázky a úlohy k textu, ktoré rešpektujú základné požiadavky, v opačnom prípade sú zbytočné a formálne.  Pri návrhu učebných úloh je potrebné vychádzať z uplatňovania požiadavky základného učiva, čo znamená, že úlohy sa budú vyberať z takého obsahu, ktoré bolo vymedzené na učenie sa žiakov na vyučovaní a budú sa aj realizovať na vyučovaní. Uvedieme príklady metód, ktoré nielen pomáhajú žiakom pri práci s textom, ale ich aj k čítaniu motivujú. |
| **12. Hlavné body, témy stretnutia, zhrnutie priebehu stretnutia:**  **Členovia KČG sa na stretnutí venovali týmto témam:**   * 1. Podrobnej analýze textu, k zhodnoteniu prečítaného textu, ako dokázať porovnávať rozličné informácie v textoch s neznámym obsahom a netypickými formami   2. Príkladom metód, ktoré nielen pomáhajú žiakom pri práci s textom, ale ich k čítaniu aj motivujú  **Forma: stretnutie bolo realizované formou diskusie**   1. **Podrobná analýza textu, zhodnotenie prečítaného textu, ako dokázať porovnávať rozličné informácie v textoch s neznámym obsahom a netypickými formami**   Je známe, že kto rozumie textom, rozumie aj svetu. Totiž bez porozumenia je človek často bezradný  a nevie si správne vybrať z množstva informácií, ktoré sa na neho valia z viacerých strán.  V súvislosti s touto bezradnosťou je ľahšie manipulovateľný a nesamostatný. Hlavne pre tieto skutočnosti je v dnešnej dobe veľmi dôležité disponovať čitateľskými zručnosťami, ktoré sú potrebné už v škole, aby učenie pre deti bolo efektívne a zmysluplné.  Táto kompetencia ovplyvňuje aj uplatnenie absolventov v praktickom živote a na trhu práce. Nezanedbateľná je i práca s umeleckým textom, ktorý je potrebný pre rozvoj krásy duše. Aby sme predišli zbytočným problémom a aby boli naši žiaci správne vyzbrojení do reálneho života, mali by vedieť urobiť podrobnú analýzu textu, zhodnotiť prečítaný text, dokázať porovnávať rozličnéinformácie v textoch s neznámym obsahom a netypickej formy. V diskusii sa pani učiteľky podrobne vyjadrili ako by mali žiaci vedieť rozlišovať text, ďalej čo poskytuje text, kriticky ho hodnotiť a približovať sa k porozumeniu mimo textu, pracovať s textom s neznámou formou i obsahom, nájsť informáciu, dedukovať, ktoré informácie sú pri riešení úlohy podstatné a podobne. Pretože v školách máme rôzne typy žiakov. Jedni berú do rúk texty radi, no niektorí robia radšej čokoľvek iné. V ďalšej časti sme v rámci diskusie uviedli príklady metód, ktoré  nielen pomáhajú žiakom pri práci s textom, ale ich  k čítaniu aj motivujú.   1. **Príklady metód, ktoré nielen pomáhajú žiakom pri práci s textom, ale ich k čítaniu aj motivujú**   Výber vhodných spôsobov vyučovania je ďalším krokom v príprave didaktickej štruktúry vyučovacej hodiny. Učiteľ počas svojej pedagogickej praxe vytvára a používa istý rámcový model vyučovacích hodín, ktorý vzniká z osvedčených, úspešne realizovaných postupov na vyučovaní. Zaužívaným postupom v praxi býva: - riadený rozhovor (frontálny) po prečítaní textu s otázkami a úlohami k obsahu textu. V tejto činnosti bývajú zväčša aktívni niekoľkí žiaci z triedy, niektorí len sledujú odpovede svojich spolužiakov, učia sa od nich alebo mechanicky prijímajú hotové poznatky z textu. Otázky a úlohy k textu orientujú pozornosť žiaka na samotný obsah textu. Učitelia sa v praxi nepochybne stretávajú aj s tým, že niektorí žiaci dokážu pri prijímaní textu podvedome sledovať nielen obsah textu, ale aj vlastné porozumenie informáciám v texte. Mnohí žiaci túto schopnosť nemajú, a preto je logické, že potrebujú systematickú podporu, aby získali tieto schopnosti vhodnými postupmi, metódami a formami. Obsahom tohto učebného textu je preto prezentácia tých spôsobov práce s textom, ktoré vedú žiaka k aj k sledovaniu vlastného porozumenia textu, vlastného učenia sa.  V ďalšej časti pani učiteľky uviedli metódy práce s textom, ktoré vo vyučovaní uplatňujú alebo budú uplatňovať.  *- Skladačka:* Text rozdelíme na štyri časti. Žiakom rozdáme text tak, že každý žiak má jednu zo štyroch častí. Nasleduje tiché čítanie textu. Vytvoríme tzv. expertné skupiny. V prvej expertnej skupine budú všetci tí, ktorí čítali 1. časť textu, v druhej tí, čo čítali 2. časť textu, v tretej expertnej skupine budú všetci tí, ktorí čítali 3. časť textu a napokon v štvrtej skupine sa stretnú všetci, ktorí čítali 4. časť textu.  Pre prácu v expertných skupinách zadáme nasledovné pokyny: „Dôkladne sa porozprávajte o vašej časti príbehu. Upozornite sa vzájomne na dôležité veci. Staňte sa expertmi na svoju časť textu”. Vytvoríme nové zmiešané skupiny tak, aby sa v každej stretol expert na 1.časť, expert na 2., 3., a 4.  časť. Každý expert postupne oboznámi ostatných v skupine so svojou časťou. Keď rozpráva expert na 1. časť, ostatní v skupine ho aktívne počúvajú a kladú otázky na vysvetlenie. Potom pokračuje  expert na 2.časť a za ním ostatní, až kým sa nevystriedajú všetci štyria a tým celá skupina zvládne celý príbeh. - *Párové čítanie:* Jednou z ďalších možností práce so žiakmi je aj párové čítanie. Úlohou je zvládnuť text, ktorý rozdelíme na dve časti. Každý z páru číta inú časť textu. Prvú časť číta žiak A, druhú časť žiak B. Po prečítaní žiak A referuje prvú časť textu žiakovi B. Žiak B mu kladie otázky. Potom žiak B referuje druhú časť textu žiakovi A a žiak A kladie otázky. Takto spoločnými silami zvládnu celý text. Túto metódu je vhodné používať pri obsahovo náročnejších ukážkach, v ktorých je zložitejší dej alebo je v ňom veľa nových pojmov. Dá sa využiť na ktoromkoľvek predmete. Dôležité je, že žiaci sami pracujú s textom.- *Posledné slovo patrí mne:* Táto metóda je vhodná pre tých žiakov, ktorí neradi rozprávajú. Pomáha zverejňovať svoje myšlienky pred spolužiakmi, formulovať vecne a stručne ich nápady súvisiace s prečítaným textom. Nadviazať na to, čo už bolo povedané a neopakovať už povedané, pozorne počúvať komentáre spolužiakov, vžiť sa do spôsobu myslenia spolužiakov, rešpektovať pravidlá diskusie.Popis metódy:1.Jeden žiak prečíta zaujímavý úryvok alebo citát z knihy.2. Spolužiaci sa snažia odhadnúť, prečo ich spolužiak vybral práve tento citát a snažia sa zistiť dôvod. Postupne sa k tomu môžu vyjadriť viacerí žiaci.3. V závere krátkej diskusie prečíta žiak, ktorý citát alebo krátky úryvok vybral, ostatným svoje poznámky – komentár k prezentovaným myšlienkam, ktoré z textu vybral. Toto jeho vyjadrenie predstavuje záver diskusie. Posledné slovo teda patrí tomu žiakovi, kto v úvode čítal svoje myšlienky z textu.Pri tejto aktivite musia žiaci dodržiavať určité pravidlá. Predovšetkým si neskáču do reči, nezosmiešňujú sa, nehovoria o sebe, nevyjadrujú svoje názory na citát, ale sústreďujú sa na spolužiaka a premýšľajú o ňom, prečo vybral práve tie vety, ktoré vybral. Napríklad: *Ja si myslím, že si Janko vybral tento citát z textu preto, lebo*...Z uvedeného vyplýva, že táto metóda pomáha formovať nielen komunikáciu, ale aj medziľudské vzťahy, formuje empatiu a prosociálnosť.- *Čítanie s predpovedaním:* Žiaci samostatne čítajú text, ktorý je rozdelený na časti. Pred čítaním každej ďalšej časti predpovedajú, o čom asi budú čítať. Učiteľ ich vedie k tomu, aby svoje predpovede určovali na základe istých impulzov. Svoje tvrdenia môžu odvodiť na základe svojich skúseností - je to balada, tak bude mať tragický záver, môžu sa spoliehať na známe postupy z iných diel, na vlastnosti človeka, môžu sa motivovať ilustráciou pri texte. Keď chceme žiakom pomôcť, môžeme im prezradiť prostredie alebo kľúčové slová. Po prečítaní časti textu sa vždy vraciame k predpovediam a porovnávame ich so skutočnosťou. *- Čítanie s tabuľkou predpovedí:* Princíp je rovnaký ako pri predchádzajúcej metóde, ale žiaci pracujú a diskutujú vo dvojici a postupujú svojím vlastným tempom. Dvojica má tabuľku spoločnú kvôli tomu, aby navzájom diskutovali. Ako sa bude podľa vás dej rozvíjať? Prečo si to myslíte? Čo sa doteraz naozaj stalo?  *- Text s pomiešanými vetami:* Žiakovi predložíme text, v ktorom sú poprehadzované vety. Jeho úlohou je zoradiť vety podľa zmyslu. Táto metóda je vhodná v tom prípade, keď texty opisujú dej alebo príčinno – následné vzťahy. – využité najmä na 1. stupni ZŠ  *- Metóda verifikácie viet:* Žiak si najprv prečíta krátky text (10-12 viet), ktorý však obsahuje nejakú novú informáciu. Zo začiatku dávame jednoduchšie texty. Po prečítaní dáme žiakom ďalší text, ktorý má podobný obsah. Úlohou žiakov je zistiť, ktoré informácie sú totožné v obidvoch textoch a ktoré sú uvedené ako nové v druhom texte.  POSTUP 5-4-3-2-1 Najprv si žiak prečíta text a potom z neho získava nasledujúce informácie:  a) 5 nových informácií,  b) 4 informácie, ktoré sa týkajú hlavnej myšlienky textu,  c) 3 nové slová, ktoré našiel v texte, d) 2 informácie, ktoré už poznal, e) 1 vec, na ktorú nenašiel odpoveď.  *- PRAISE:* Je to stratégia, ktorej akronym (začiatočné písmená) predstavujú nasledujúce činnosti žiakov:  PREDICT – predpovedajte slová, z ktorými by ste sa mohli stretnúť v texte  READ THE STORY– čítanie príbehu  ANALYZE – porovnanie predpovedaných slov so slovami, ktoré sa v texte naozaj vyskytli  INVOLVE – žiaci vylepšujú príbeh podľa vlastnej fantázie  SHARE – prezentácie vlastných vylepšení pred triedou  EXPLAIN – učiteľ vysvetlí, ako príbeh chápe on  *- RISE:* Táto stratégia motivuje žiakov ku kresleniu. Je vhodná pre slabších žiakov, ktorí radi maľujú.  READ THE STORY – čítanie príbehu  ILUSTRATE THE STORY – žiaci ilustrujú svoje predstavy  SEQUENCE THE SKETCHES – žiaci sa podelia o svoje kresby s triedou, potom ich dáme ich do skupín, úlohou každej skupiny je zoradiť svoje kresby podľa obsahu príbehu  ENACT THE STORY – každá skupina si vyberie jeden obrázok a pokúsia sa urobiť dramatizáciu  Hodina čítania s využitím pojmovej mapy a metódy INSERT  Ročník: tretí  Predmet: Slovenský jazyk a literatúra - čítanie  Tematický celok: Rozprávanie v próze – starí rodičia  Téma: Tomáš Janovic Obsahový štandard: Tomáš Janovic a jeho literárna tvorba pre deti Organizačná forma výučby: 1 vyučovacia hodina  Ciele: − kognitívne:  - rozlíšiť rozdiel medzi umeleckou a náučnou literatúrou – úroveň 1;  - uviesť aspoň dva tituly daného autora – úroveň 2;  - vybrať si dôležité informácie – úroveň 3;  − afektívne: vnímať a prijať názory iných;  − psychomotorické: graficky znázorniť literárnu tvorbu daného autora – úroveň  Metódy: riadený rozhovor, individuálna práca, INSERT, pojmová mapa.  Pomôcky: interaktívna tabuľa, počítač s internetom, učebnica Čítanka pre 3. ročník ZŠ, PZ k učebnici Čítanka pre 3. ročník ZŠ, Školský lexikón slovenských spisovateľov, školská knižnica.  Kľúčové slová: spisovateľ, literatúra pre deti, Tomáš Janovic, text, kniha.  Rozvoj kľúčových kompetencií:  − sociálne komunikačné kompetencie (spôsobilosti)  − porozumieť rôznym typom textov; prejaviť svoje myšlienky v písanej i ústnej podobe.  − kompetencia (spôsobilosť) učiť sa učiť  − vyberať, hodnotiť a spracovať získané informácie a využiť ich vo svojom učení;  − kompetencia (spôsobilosť) riešiť problémy  − pri riešení problémov hľadať rôzne informácie, uplatňovať kritické myslenie;  − kompetencia (spôsobilosť) v oblasti IKT  − využívať vybrané informačné a komunikačné technológie pri vyučovaní a učení sa;  − osobné, sociálne a občianske kompetencie (spôsobilosti)  − sám vytvárať nové nápady a postupy - rozvoj individuálnej práce v školskom prostredí, prijímať návrhy členov skupiny  - rozvoj tímovej spolupráce.  Medzipredmetové vzťahy: vlastiveda  Vnútropredmetové vzťahy: pravopis písania vlastných podstatných mien.  Prierezové témy: OSR, Mediálna výchova (ďalej len MDV), Ochrana života a zdravia (ďalej len OZO) **Štruktúra hodiny**  **Úvod:**  Oboznámenie s cieľom hodiny: žiakov sme oboznámili s tým, že budú pracovať s rôznymi zdrojmi informácií a spoznajú literárnu tvorbu spisovateľa Tomáša Janovica.  Kontrola domácej úlohy: žiakom sme skontrolovali domácu úlohu z PZ k Čítanke.  Opakovanie a precvičovanie učiva: opakovanie poznatkov o poézii a próze.  Forma práce: frontálna práca, individuálna práca, práca v skupine.  Výstupy: pojmová mapa o tvorbe Tomáša Janovica zaradenej v Čítanke pre 3. ročník ZŠ.  Kritéria hodnotenia: písomná pochvala do žiackej knižky za správne vytvorenie pojmovej mapy. **Motivačná fáza**  Motivácia: so žiakmi sme sa presunuli do školskej knižnice, kde mali za úlohu vyhľadať knihy spisovateľa Tomáša Janovica. Zistili, že v knižnici máme knihu Veselá kniha do prvej lavice, z ktorej sme im prečítali básničku o elektrine pod názvom Hodina skrývačky (viď Príloha 2). Po prečítaní sme ich upozornili na bezpečnosť pri práci s elektrickými spotrebičmi, s ktorými by mali manipulovať iba dospelí, čím sme nadviazali na prierezovú tému OZO.  **Expozičná fáza**  Práca s textom: prečítaním náučného textu o spisovateľovi Tomášovi Janovicovi od autorky Ľubice Kepštovej sme nadviazali na motivačnú fázu hodiny. Úlohou žiakov, ktorú plnili individuálne, bolo počas čítania označovať časti textu pomocou znakov metódy INSERT. Tie mali napísané na tabuli. Zistili sme, že známe pre nich bolo iba meno autorky textu a spisovateľa. Taktiež to, že majú záujem o čítanie kníh zobrazených v texte prostredníctvom obrázkov, pretože ich žiaci označili znakom otáznika. Týmto znakom bol označený aj údaj o Islande a preto sme žiakom na interaktívnej tabuli vyhľadali mapu sveta a ukázali, kde sa ostrov nachádza, na čo reagovali, že je to celkom blízko našej republiky. Nesúhlasili s názorom autorky, že spisovateľ sa ostýchavo usmieva, pretože sa podľa nich spisovateľ usmieva ako šťastný klaun a ten je veľmi smelý, lebo zabáva všetky deti v cirkuse. Spýtali sme sa žiakov, či vedia určiť aký druh textu si prečítali - úroveň 1, na čo odpovedali, že to nie je poézia ani próza. Vysvetlili sme im, že sa jedná o náučný text napísaný formou rozprávania.  **Realizačná fáza**  Žiakov sme zámerne rozdelili do dvoch skupín tak, aby v každej bola jedna žiačka. Obidve skupiny mali za úlohu vyhľadať a vybrať zaujímavé informácie o Tomášovi Janovicovi - úroveň 3. Jedna skupina pracovala na interaktívnej tabuli a druhá v lexikóne slovenských spisovateľoch. Touto aktivitou sme spojili učivo s prierezovou témou MDV. Výsledky každej skupiny prezentoval jeden zástupca zvolený skupinou.  Pojmová mapa: cieľom tejto aktivity bolo vytvorenie pojmovej mapy - úroveň 4, čo súviselo s druhou úlohou v Čítanke. Žiaci pracovali individuálne. Po vysvetlení sa aktívne 26 pustili do listovania Čítanky a s prácou boli pomerne rýchlo hotoví. Správne výsledky potom spoločne zaznamenali do pojmovej mapy zobrazenej na interaktívnej tabuli.  **Diagnostická fáza**  Kontrolou jednotlivých pojmových máp sme zistili, že žiaci mali vypísané všetky knihy Tomáša Janovica zaradené v Čítanke. Obe dievčatá mali úlohu presne vypracovanú, ale chlapci k názvom kníh nesprávne priradili názvy textov. Podľa nás je pravdepodobnou príčinou ich nedostatočná vlastná kontrola a sústredenosť na prácu.  **Fixačná fáza – spätná väzba**  V úvode tejto fázy sme chceli, aby žiaci vymenovali čo najviac kníh od Tomáša Janovica - úroveň 1. Uviedli štyri knihy: Kto sa nehrá, z kola von; Jeleňvízor; Veselá kniha do prvej lavice a (Ne)ukradni tri vajcia. Žiaci individuálne vypracovali časť úlohy v PZ k Čítanke na strane 21 (viď Príloha 4), v ktorej mali vyznačiť krížikom, kde môžu nájsť uvedené tituly Tomáša Janovica. Na výber mali štyri možnosti: domáca knižnica, školská knižnica, miestna knižnica a nenašiel som. My sme im zadali vypracovať možnosť školská knižnica. Dokončiť úlohu v PZ dostali za domácu úlohu.  **Záver:**  V závere hodiny sme vyhodnotili prácu s pojmovou mapou. Vysvetlili sme im, že do pojmovej mapy chybne zaznamenávali údaje o tituloch kníh, ktoré zamenili za názvy úryvkov. Žiakom, ktorí presne splnili úlohu, sme zapísali pochvalu do žiackej knižky. Pomocou smajlíkov sa žiaci vyjadrili k svojej činnosti, k priebehu celej hodiny a k použitým metódam. Najviac ich zaujala návšteva školskej knižnice a tvorenie pojmovej mapy. Páčil sa im text v Čítanke a potešilo ich, že v učebnici majú takých textov viac.  **Analýza vyučovacej hodiny**  Hodina splnila naše očakávania a stanovené ciele sa nám podarilo dosiahnuť. Aj keď žiaci nemajú skúsenosti s tvorbou pojmovej mapy, prekvapili nás svojimi výsledkami aj názormi na danú aktivitu. Potešilo nás, že žiaci prejavili záujem o čítanie kníh, čo sa nám na druhý deň potvrdilo vypožičanými titulmi zo školskej knižnice. Vytvorenie zmiešaných skupín sa ukázalo ako vhodná voľba, pretože dievčatá vedeli chlapcov vhodne usmerniť a rozdeliť činnosti jednotlivých členov skupiny a tak sa obidvom skupinám podarilo splniť zadanie úlohy. Pri porovnávaní zistených údajov skupiny zistili, že ich poznámky sa takmer zhodovali. Sebareflexiou pomocou smajlíkov sa všetci žiaci vyjadrili, že sa im pracovalo dobre a hodina sa im páčila.   1. **Závery a odporúčania:**   Úlohy k textu budú kvalitne pripravené vtedy, ak v nich učiteľ rešpektuje požiadavku základného učiva, cieľa vyučovania a úloha obsahuje aktívne sloveso, podmienky riešenia a kritériá hodnotenia. K uvedeným požiadavkám patrí aj rešpektovanie procesov porozumenia pri tvorbe úloh. Text ako zdroj informácií môže učiteľ využiť buď pri vyvodzovaní pojmov, poučiek, vzorcov atď., alebo pri prenášaní poznatkov, ktoré vysvetlil žiakom učiteľ, na iné situácie v rámci precvičovania nového učiva.  *Z našich skúseností vyplývajú pre prax tieto odporúčania:*  • Z metód a foriem učiteľ vyberie tie, ktoré sú vhodné na prácu s textom a podporujú dosiahnutie cieľa.  • Odporúčame učiteľom využívať texty, ktoré sú obsahovým zameraním blízke záujmom žiakov, odrážajú praktické situácie, javy, ktoré sú vhodné na vyvodenie poznatku alebo jeho precvičenie. • Využívať rôzne médiá, ktoré publikujú súvislé a nesúvislé texty, napríklad populárno – vedecké články, správy a reportáže, úryvky z kníh aj zo súčasného života detí. Zdroje zverejnené na internete využiť aj na to, aby sa žiak učil s týmto obľúbeným médiom zmysluplne pracovať.  • Na rozvoj metakognície v čítaní s porozumením je vhodná aj stratégia učenia EUR.  • Sebahodnotenie systematicky formujeme aj využívaním viacerých písomných nástrojov.  Celková analýza jednotlivých vyučovacích hodín nás priviedla k viacerým podstatným záverom a odporúčaniam.  Cieľom čítania je na jednej strane čítanie pre literárny zážitok a na druhej strane čítanie pre získavanie informácií. Produkt čítania sa tak stáva produktom individuálneho poznania a preto viaceré z použitých metód v praktickej časti sme použili ako nástroj stimulovania jazykových a poznávacích procesov pri porozumení textu. Na to, aby sa žiaci texty neučili iba memorovať, ale najmä aby im aj porozumeli, je nevyhnutné viesť ich k takým technikám učenia sa, ktoré im pomáhajú trvalejšie si osvojiť nové poznatky a informácie a v tomto smere sa nám použité metódy veľmi osvedčili. Porozumenie textu zahŕňa vyhľadávanie kľúčových informácií, kde odporúčame použiť metódy INSERT, päťlístok či tvorbu pojmovej mapy, pretože žiaci v nich majú priestor na prezentáciu vlastných myšlienok a uľahčujú im stručne a prehľadne zosúladiť najdôležitejšie poznatky o téme.  Ak žiaci porozumejú textu, s ktorým pracujú, zlepší sa aj ich kvalita čítania, pretože vedia rozlíšiť jednotlivé úrovne textu a ich význam. Aktívnou prácou s rôznymi druhmi literatúry sa učia rozoznávať ich štruktúru a dôsledkom toho vedia samostatne vyhľadávať informácie, ktoré vyplývajú zo zadaných úloh. Práca s literatúrou pre deti žiakov silne motivuje k čítaniu a preto odporúčame obnovovať školskú, ale i pedagogickú knižnicu o nové a kvalitné literárne tituly. |
|  |

|  |  |
| --- | --- |
| 1. Vypracoval (meno, priezvisko) | PaedDr. Adriana Garamiová |
| 1. Dátum | 09.06.2020 |
| 1. Podpis |  |
| 1. Schválil (meno, priezvisko) | PaedDr. Anna Rošková |
| 1. Dátum | 09.06.2020 |
| 1. Podpis |  |

Príloha:

Prezenčná listina zo stretnutia pedagogického klubu 

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód ITMS projektu | 312011S811 |
| 1. Názov pedagogického klubu | Pedagogický klub čitateľskej gramotnosti |

# PREZENČNÁ LISTINA

Miesto konania stretnutia: Základná škola, Hlavné námestie 14, 941 31 Dvory nad Žitavou

Dátum konania stretnutia: 09.06.2020

Trvanie stretnutia: od 13.30 hod. do 16.30 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | PaedDr. Adriana Garamiová |  | ZŠ Dvory nad Žitavou |
| 2. | Mgr. Oľga Opaleková |  | ZŠ Dvory nad Žitavou |
| 3. | PaedDr. Anna Rošková |  | ZŠ Dvory nad Žitavou |
| 4. | Mgr. Denisa Takácsová |  | ZŠ Dvory nad Žitavou |
| 5. | Mgr. Eduarda Juhászová |  | ZŠ Dvory nad Žitavou |
| 6. | Mgr. Katarína Vicenová |  | ZŠ Dvory nad Žitavou |
| 7. | Mgr. Martina Muková |  | ZŠ Dvory nad Žitavou |
| 8. | Mgr. Mária Pozsonyiová |  | ZŠ Dvory nad Žitavou |

Meno prizvaných odborníkov/iných účastníkov, ktorí nie sú členmi pedagogického klubu a podpis/y

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |