

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14,  941 31 Dvory nad Žitavou |
| 1. Názov projektu | Inovácia foriem a metód výchovnovzdelávacieho procesu v Dvoroch nad Žitavou |
| 1. Kód projektu ITMS2014+ | 312011S811 |
| 1. Názov pedagogického klubu | Pedagogický klub matematickej gramotnosti |
| 1. Dátum stretnutia pedagogického klubu | 10. 06. 2020 |
| 1. Miesto stretnutia pedagogického klubu | ZŠ Hlavné námestie 14,  941 31 Dvory nad Žitavou |
| 1. Meno koordinátora pedagogického klubu | PaedDr. Katarína Szabóová |
| 1. Odkaz na webové sídlo zverejnenej správy | skola@zshl14dvory.edu.sk |
| 1. **Manažérske zhrnutie:**   **Téma:**  Výmena skúseností s využívaním nových progresívnych a moderných nástrojov a didaktickej techniky.  **Kľúčové slová**: *skupinová práca, formy, pravidlá, výhody a nevýhody, využitie, motivácia, výsledky*  **Krátka anotácia:**  Cieľom tohto stretnutia bola výmena skúseností a návrhov alternatívnych riešení jednotlivých hodín tak, aby sa využívali nové, moderné a didaktické techniky. Bližšie oboznámenie sa s o skupinovou prácou na hodinách, jej využívanie, prínos a charakter.  Členovia klubu zhodnotili svoje skúsenosti z vyučovania predmetu matematika. | |
| 1. **Hlavné body, témy stretnutia, zhrnutie priebehu stretnutia:**   **Priebeh stretnutia:**   * informácie o odučených extra hodinách matematiky * skupinová práca na vyučovacích hodinách * diskusia * evalvácia – hodnotenie žiakov na základe vopred stanovených kritérií   Stretnutie bolo realizované formou diskusie.  Členovia klubu na začiatku stretnutia zhodnotili doteraz odučené extra hodiny matematiky – každý opäť potvrdil, že extra hodiny sú veľmi prospešné, žiaci majú viac času na precvičovanie a upevnenie učiva, žiaci so ŠVVP majú možnosť na doučovanie, učitelia môžu využívať inovatívne metódy.  Ďalej sme sa zaoberali problematikou Skupinová práca a jej metodikou. Učitelia si vymenili svoje skúsenosti využitia skupinových prác. Zhodli sa, že skupinové vyučovanie predstavuje jednu zo základných foriem vyučovania spoločne s hromadným a individuálnym vyučovaním. Tiež sa zhodli, aktivita žiakov býva vysoká a uplatňuje sa komunikácia medzi učiteľom a skupinami a súčasne medzi žiakmi navzájom. Výhodou skupinovej práce je, že rastie intelekt žiakov, rozvíja sa ich sociálna schopnosť a sociálna inteligencia, ktorá je dôležitá pre osobný a profesionálny život (riešenie konfliktov, obhájenie svojho názoru, prijímanie názoru iných).  Diskutovali sme o charaktere skupinového vyučovania a o rôznych námetoch skupinovej práce.  **Skupinová práca môže byť využitá v ktorejkoľvek etape vyučovacieho procesu:**   1. **Môže mať prípravný (motivačný) charakter** ‒ žiaci v skupinách skúmajú učivo, ktoré bude preberané, pripravujú potrebný materiál k učivu atď. 2. **Môže slúžiť na vytváranie nových vedomostí a zručností žiakov**‒ žiaci riešia úlohy a problémy, navzájom si vysvetľujú postupy, pracujú s literatúrou a inými pomôckami, formulujú definície, hľadajú vzťahy atď. Učiteľ nevysvetľuje, ale radí a pomáha skupinám. 3. **Môže byť využitá na uplatňovanie vedomostí v iných zmenených situáciách alebo na aplikáciu vedomostí** (napr. v dielni, pri zhotovovaní pomôcky a pod.) ‒ až po vysvetlení učiva učiteľom začínajú žiaci pracovať v skupinách. 4. **Môže mať charakter upevňovania, prehlbovania, preverovania vedomostí žiakov** ‒ možno uplatniť na začiatku alebo pred koncom hodiny. Môže v nej ísť o opakovanie učiva väčšieho tematického celku, zaraďovanie poznatkov do systému prebraného učiva, spoločné vypracovanie úlohy, ktorá má preveriť vedomosti žiakov a pod.   ***Prínos skupinovej práce:***  Čo získava žiak v skupinovej , kooperatívnej činnosti?  Okrem akcentovaných kognitívnych aspektov má skupinová a kooperatívna činnosť aj nasledovné prednosti:   * žiaci sú pri tomto vyučovaní voči seba viac tolerantní, vyučovanie prispieva nielen k získavaniu vedomostí, ale podporuje žiaduce správanie sa žiakov, * vyučovanie prispieva a podporuje k sebadôvere a aj k sebahodnoteniu žiakov, * žiaci sa učia so záujmom, získavanie nových vedomostí je pre nich prirodzenejšie ako plnenie pokynov a príkazov učiteľa, * učitelia, ktorí uvedené vyučovanie využívajú, hovoria, že žiaci sú do učenia viac motivovaní, s priebehom vyučovania vyjadrujú spokojnosť, * to isté učitelia vzťahujú aj na rozvíjanie kognitívnych stratégií žiakov, * osvojené vedomosti prispievajú aj k transferu vedomostí do iných predmetov alebo rôznych činností žiakov, pretože žiaci si ich osvojili tvorivou činnosťou.  **Čo treba mať na zreteli pri skupinovej práci?** Nemecký pedagóg W. Matte (2002, s. 32 – 37) hovorí, že skupinová práca si vyžaduje zo strany učiteľa pozornosť, a to aj z hľadiska kvality práce.  **Ide najmä o nasledovné:**   * je dôležité, aby členovia skupiny chceli spolupracovať, mali záujem na dosiahnutí a splnení stanovených cieľov, * v skupine musí byť komunikácia, pri ktorej dochádza k výmene názorov, prostredie musí byť také, aby v ňom prevládala vzájomná dôvera, akceptovanie názorov a pod., * veľkosť skupiny by nemala byť väčšia ako sedem žiakov, pri väčšom počte sa koordinácia práce v skupine stáva zložitejšou a ťažšie sa zabezpečuje koordinácia spolupráce, * treba dbať na to, aby činnosti v skupine boli správne rozdelené medzi všetkých členov, * to isté možno vzťahovať aj na zabezpečenie dynamiky práce v skupine, * správne rozdelené úlohy, primerané úlohy a ich riešenie majú vplyv aj na motiváciu žiakov do činnosti, * pri dobre organizovanom skupinovom vyučovaní si možno ani neuvedomujeme, že ono odstraňuje alebo významne znižuje stresové situácie žiakov, ktoré sú niekedy pozorovateľné v klasickom vyučovaní.   Ďalej sme si povedali aj o námetoch skupinovej práce:   1. **Metodické pokyny pre skupinovú prácu (práca formou súťaže):**   − učiteľ rozdelí žiakov do 4-5 heterogénnych skupín po 5-6 žiakov náhodne (v závislosti od počtu žiakov v triede);  **− pomôcky:**  - pre žiakov - písacie potreby, zošity, kalkulačku, rysovacie potreby, úlohy na zvláštnych lístkoch;  - pre učiteľa - pre každú skupinu má učiteľ obálku s označením skupiny, ktorá obsahuje niekoľko úloh (cca 10 až 15)  - všetky skupiny majú tie isté úlohy; na tabuľu učiteľ predkreslí tabuľku, kde si každá skupina zaznamenáva správne vyriešené úlohy (alternatíva klasickej tabule - interaktívna tabuľa).  **Organizácia a úloha skupinovej práce:** Učiteľ oznámi žiakom pravidlá skupinovej práce. Žiaci sú rozdelení do skupín. Mali by sedieť vedľa seba a oproti sebe tak, aby mohli spoločne riešiť zadané úlohy. Zástupca z každej skupiny si od učiteľa na začiatku náhodne vytiahne zo svojej obálky pre svoju skupinu dve úlohy, ktoré jeho skupina začne riešiť ako prvé. Čas na vyriešenie úloh je individuálny, je ale dôležité vyriešiť úlohu správne, čo najskôr, je jedno v akom poradí. Žiaci v danej skupine riešia tieto dve úlohy spoločne, alebo každý žiak rieši tú istú úlohu samostatne. Potom si výsledky porovnajú, skontrolujú medzi sebou, nájdu spoločne najlepšie a úplné riešenie. Je to na nich, aký spôsob práce si zvolia v skupine. Žiak s vyriešenou úlohou, za celú skupinu, príde k stolu za učiteľom, ktorý danú úlohu skontroluje. V prípade, ak je úloha správne vyriešená (správny postup, zápis riešenia, všetky riešenia podľa formulácie úlohy), žiak zaznamená ku svojej skupine a úlohe na tabuľu krížik. Úlohu vráti a z obálky svojej skupiny si vytiahne ďalšiu úlohu na vyriešenie. Ak je úloha neúplná, alebo nesprávne vyriešená, skupina musí úlohu opraviť – riešiť znovu, teda nemá nárok na výmenu za novú úlohu. V skupinách sa prejavuje spolupráca a medzi skupinami súťaživosť. Učiteľ priebežne sleduje a kontroluje prácu v skupinách, ale nezasahuje do práce skupín.  **Vyhodnotenie:**  Po uplynutí jednej vyučovacej hodiny (45 min) ukončím skupinovú prácu a vyhodnotíme celú súťaž na pokračujúcej dvojhodinovke alebo až na ďalšej vyučovacej hodine. Hodnotíme organizačnú prácu skupín, dosiahnuté výsledky a aktivitu jednotlivcov. Zhodnotenie skupín je vyjadrené v počte dosiahnutých krížikov (kompletne vypočítaných úloh) a porovnaním kvantitatívnej a kvalitatívnej stránky. Pochválime prácu v skupinách a vyzdvihnem prácu jednotlivcov.  **Diskusia:**  V tomto bode sme sa venovali rôznym pripomienkam a nápadom k využívaniu skupinovej práce a didaktickej techniky. Používanie didaktickej techniky je pre žiakov pútavé a náučné. Preto sme si hovorili o tabletoch, ktoré sa môžu využívať ako pomôcky v skupinovej práci. Niektorí učitelia nás oboznámili aj s aktivitami a programami, ktoré sa dajú využívať na tabletoch v skupinovej práci. Napríklad program Genially. Diskutovali sme o priebehu skupinovej hry s tabletmi, aké rôzne aktivity a úlohy sa môžu využívať.  Ďalšou výhodou je, že učí žiakov zodpovednosti, schopnosti organizovať prácu a v neposlednom rade skupinovú prácu žiaci považujú za atraktívnejšiu a zábavnejšiu. Podotkli, že riziko môže byť v nerovnomernom zapojení sa žiakov do skupinových prác, niektorí žiaci môžu zneužívať aktivitu spolužiakov.  Hodnotenie žiakov: pribežné hodnotenie (učiteľ – žiak, žiak – žiak, sebahodnotenie) | |
| 1. **Závery a odporúčania:**   Na zasadnutí klubu členovia zhrnuli danú problematiku. Vymenili si skúsenosti a návrhy alternatívnych riešení jednotlivých hodín. Vymieňali si osobné skúsenosti, návrhy a nápady inovatívnych metód a foriem práce.  Odporúčania:  - naďalej aktívne využívať IKT  - pokračovať v realizácii úloh a cieľov projektu. | |

|  |  |
| --- | --- |
| 1. Vypracoval (meno, priezvisko) | PaedDr. Katarína Szabóová |
| 1. Dátum | 11.06.2020 |
| 1. Podpis |  |
| 1. Schválil (meno, priezvisko) | PaedDr. Anna Rošková |
| 1. Dátum | 16. 06. 2020 |
| 1. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód ITMS projekru | NFP312010S811 |
| 1. Názov pedagogického klubu | Pedagogický klub matematickej gramotnosti |

# PREZENČNÁ LISTINA

Miesto konania stretnutia: Základná škola, Hlavné námestie 14, 941 31 Dvory nad Žitavou

Dátum konania stretnutia: 02.10.2019

Trvanie stretnutia: od 14.05 hod. do 17.05 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | PaedDr. Katarína Szabóová |  | ZŠ Dvory nad Žitavou |
| 2. | Mgr. Oľga Opaleková |  | ZŠ Dvory nad Žitavou |
| 3. | Mgr. Peter Novánsky |  | ZŠ Dvory nad Žitavou |
| 4. | Mgr. Eduarda Juhászová |  | ZŠ Dvory nad Žitavou |
| 5. | Mgr. Janka Šimoneková |  | ZŠ Dvory nad Žitavou |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |