

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód projektu ITMS2014+ | 312011S811 |
| 1. Názov pedagogického klubu | Pedagogický klub čitateľskej gramotnosti |
| 1. Dátum stretnutia pedagogického klubu | február 2020 – jún 2020 |
| 1. Miesto stretnutia pedagogického klubu | Základná škola, Hlavné námestie 14, 941 31 Dvory nad Žitavou |
| 1. Meno koordinátora pedagogického klubu | PaedDr. Adriana Garamiová |
| 1. Odkaz na webové sídlo zverejnenej správy | www.zsdvory.edupade.org |

|  |
| --- |
| 11**.**  **Úvod:**  **Stručná anotácia**  Pedagogický klub čitateľskej gramotnosti sa v období február 2020 – jún 2020 podrobne venoval metodike a analýze vyučovacích hodín čitateľskej gramotnosti, ktoré vyučujúce na zasadnutiach klubov prezentovali a zároveň hodnotili výsledky svojich priamych činností so žiakmi. Klub sa zameriaval na rozvoj čitateľskej gramotnosti na 1. a 2. stupni ZŠ a na rozvíjanie spôsobilosti, ktoré sú potrebné pre orientáciu v súčasnom svete. Napriek mimoriadnej situácii od 13.03.2020 - do konca júna 2020 sa zredukovali aj počty stretnutí na polovicu.  **Témami stretnutí boli:**  Inovatívne formy a metódy práce s textom zamerané na rozvoj čitateľskej gramotnosti, Myšlienkové mapy, Analýza a spracovanie poznatkov a skúseností z vyučovania, Učíme sa v kontexte medzipredmetových vzťahov, Aktivity na rozvoj čitateľskej gramotnosti, Implementovať inovatívne metódy na čítanie s porozumením do všetkých predmetov, ktorých sa žiaci zúčastňujú, Ukázať žiakom, ako majú pracovať s rôznymi druhmi textov    **Kľúčové slová:**  aktívne učenie, aktivizujúce a inovatívne metódy práce s textom, myšlienkové mapy, pamäť, kľúčové vety, štýl učenia, aktivizácia žiakov, výchovno-vzdelávací proces, medzipredmetové vzťahy, koordinácia učiva, integrované tematické vyučovania, integrované predmety, spolupráca, tvorivé čítanie a písanie, žiaci, metodický postup, čitateľská gramotnosť, hravé čítanie, čitateľské zručnosti, analýza textu, dedukcia, metódy práce s textom, čítanie s porozumením, motivácia žiakov k čítaniu  **Zámer a priblíženie témy písomného výstupu**  V polročnej správe uvádzame prínos projektu pre vyučovací proces a tiež spôsoby motivácie žiakov z pohľadu využívania aktivizujúcich a inovatívnych metód a foriem výchovno-vzdelávacieho procesu. Projekt nám umožňuje venovať sa aktuálnym témam z oblasti čitateľskej gramotnosti a prispieť k zlepšeniu výsledkov testovania žiakov. Naším cieľom je zvýšiť čitateľskú gramotnosť  žiakov a naučiť ich pracovať s rôznymi druhmi textov, učiť sa v kontexte medzipredmetových vzťahov. Vo výučbe sa zameriavame na využívanie zážitkového učenia a využívame aktivizačné prvky vzdelávania.  Hlavným cieľom činnosti klubu čitateľskej gramotnosti v II. polroku bolo poskytnúť platformu pre aktívne sieťovanie pedagógov, vytvoriť spoločnú spoluprácu pedagogických zamestnancov na spoločných témach a medzigeneračnú výmenu informácií a skúseností medzi mladými a staršími (skúsenejšími) pedagógmi. V dňoch od 13.03.2020 do 28.5.2020 bola činnosť klubu pozastavená z dôvodu mimoriadnej udalosti COVID-19. Počas mimoriadnej situácie sa stretnutia neuskutočnili a v júni prebiehali podľa daných možností školy. Pedagogický klub sa zaoberal aj problematikou využitia metód, foriem práce a hodnotenia žiakov počas dištančného vzdelávania v období prerušenia vyučovania na školách v rámci opatrení proti šíreniu koronavírusu.  V kluboch sa stretávali vybraní pedagógovia školy, ktorí si vymieňali medzi sebou skúsenosti. Títo pedagógovia mali vo svojom voľnom čase záujem o ďalšie vzdelávanie a zdieľanie informácií. Pedagógovia ochotne prezentovali svoju prácu, podelili sa so svojimi skúsenosťami a tým inšpirovali ďalších svojich kolegov. V rámci stretnutí prebiehali prezentácie noviniek, zaujímavých trendov vo vyučovaní, vytvoril sa priestor pre diskusiu, návrhy a riešenia. Vytvoril sa priestor na otvorenú komunikáciu a výmenu skúseností v oblasti metodických príprav pre tematicky rôzne zamerané vyučovacie hodiny a podobne. Našim cieľom je dosiahnuť kvalitnú a správnu implementáciu projektu, zabezpečiť jeho udržateľnosť, zabezpečiť koordináciu subjektov podieľajúcich sa na jeho realizácii, kontrolovať a priebežne vyhodnocovať stanovené ciele na jednotlivých stretnutiach klubu, identifikovať a aktualizovať, riešiť neočakávané situácie.  **Jadro:**  **Popis témy**  Chápať podstatu čitateľskej gramotnosti a jej úspešnú realizáciu vo vzdelávaní nám umožňuje realizácia projektu. Cieľom projektu je zvýšiť inkluzívnosť a prístup ku kvalitnému vzdelávaniu a zlepšiť výsledky a kompetencie žiakov. Tento školský rok sme museli čeliť mimoriadnej situácii, ktorú nám v mesiacoch marec až jún priniesli karanténne opatrenia proti šíreniu COVID-19. Čitateľský klub diskutoval aj o využívaní rôznych foriem dištančnej práce na diaľku. Dištančné vzdelávanie je založené na samostatnom štúdiu žiakov (v spolupráci s rodičmi), ktorí dostávajú od učiteľa materiály na samoštúdium, majú možnosť s ním konzultovať (vyhradenou formou, vo vyhradenom čase) a prípadne mu priebežne odovzdávajú (resp. posielajú) dohodnuté výstupy, ktoré učiteľ hodnotí priebežne a zameriava sa v tejto dobe na slovné hodnotenie. Vedieme žiakov k využívaniu poznatkov, zručností a skúseností pri práci s textom (využívať myšlienkové mapy). Implementujeme inovatívne metódy na čítanie s porozumením do všetkých predmetov, ktorých sa žiaci zúčastňujú, snažíme sa ukázať žiakom, ako majú pracovať s rôznymi druhmi textov.  Čitateľskú gramotnosť na našej škole realizujeme v rámci medzipredmetových vzťahov. Na stretnutiach klubov uplatňujeme úzku tímovú spoluprácu učiteľov a snažíme sa čo najefektívnejšie začleniť čitateľskú gramotnosť do výchovno-vzdelávacieho procesu. Tímová práca spočíva v analýze výučby, metód a foriem každého učiteľa, ktoré vo vyučovaní presadzuje. Vo vyučovaní čitateľskej gramotnosti sa snažíme uplatňovať najrôznejšie inovatívne metódy vyučovania, ktoré ocenia hlavne žiaci. Odmenou za prácu je väčšia radosť žiakov z učenia, jednoduchšie zapamätávanie si, zvýšená interaktivita na hodinách a praktické precvičenie preberaného učiva. Vo vyučovacom procese sa snažíme využívať názornosť a jednoduchosť v poskytovaní informácií, ktoré podnecujú aktivitu žiakov. Zavádzame témy, ktoré sú pre žiakov zmysluplné a prakticky využiteľné. Učíme ich triediť informácie podľa dôležitosti. Na projektových hodinách vo vyšších ročníkoch využívame heuristickú metódu - metódu objavovania, situačnú metódu. Žiakom zadávame tvorivé problémové úlohy a otázky a podporujeme aktívne objavovanie problémových situácií. Vedieme žiakov k poznaniu, že každý problém má viacero možných riešení, ktoré sú ovplyvnené okolnosťami konkrétnej situácie. Okrem už spomínaných metód využívame aj diskusné metódy, metódu hrania rolí, brainstorming a didaktické hry na spestrenie hodín. Pri výučbe čitateľskej gramotnosti využívame IKT, pojmové mapy a interaktívne tabule. Kooperatívne vyučovanie je tiež veľkým prínosom v aktivizácii žiakov, rozvíja komunikáciu a posilňuje sociálny rozvoj žiakov. Vo výučbe dominuje vzájomná interakcia medzi žiakmi, pretože členovia skupiny sú pri práci na sebe závislí.  **Na prvom stretnutí** bolo naším cieľom prostredníctvom inovatívnych a aktivizujúcich metód práce s textom a čitateľských stratégií a s využitím zaujímavých textov a motivujúcich čitateľských aktivít, naučiť žiakov používať efektívne čitateľské stratégie, ktoré ich privedú k lepším vzdelávacím výsledkom a k pozitívnym postojom k celoživotnému vzdelávaniu sa. V procese učenia je potrebné, aby sa žiak aktívne zapojil do činnosti. Toto je možné dosiahnuť len takým vyučovaním, ktoré je založené na aktívnom učení s využitím aktivizujúcich metód práce s textom a súčasne s využitím stratég porozumenia čítaného textu žiakmi. Myšlienkové mapy sú ako pomôcka na rozvíjanie myslenia, kreativity, predstavivosti, zlepšovania pamäte.  **A. Metódy práce s textom – teoretická príprava**  Aktívne vyučovanie je založené na uvedomelej činnosti žiakov. Každý žiak má však svoj špecifický spôsob prijímania a spracovania informácií, ktorý sa označuje ako učebný štýl. Učebný štýl žiaka sa mení a vyvíja na základe jeho osobnostných vlastností ako aj jeho prístupu k vyučovaciemu procesu.  Preto je potrebné vytvárať a používať také vyučovacie metódy, ktoré žiakovi umožnia učiť sa čo najlepšie, najľahšie a čo najviac. Zvoliť vhodné učebné aktivity v závislosti od učebných štýlov je pre aktívne vyučovanie veľmi dôležité, pretože môžu učenie žiaka buď posúvať dopredu, alebo brzdiť jeho vzdelávanie.  Učiteľ – facilitátor má pripraviť podmienky na aktívne učenie sa žiaka, ktorého podstatou je objavovanie poznatkov aj prostredníctvom textových zdrojov. Členovia klubu čitateľskej gramotnosti jednotlivé inovatívne a aktivizujúce metódy práce s textom zhrnuli do prehľadnej prezentácie s podrobným popisom využitia jednotlivých metód. Na každú prezentovanú metódu vypracovali úlohy, ktoré využívajú pri práci so žiakmi.  Základné princípy rozvoja gramotnosti  • zabezpečiť prirodzené podmienky – literárne bohaté prostredie  • aktívna účasť na sociálnej interakcii a komunikácii so sociálnym prostredím  • posun k prirodzenému osvojovaniu jazyka (stavanie na skúsenostiach)  • písaná reč ako prirodzený nástroj každej komunikácie (sociálnej aj kultúrnej) tak, ako je ním hovorená reč.  Stratégie porozumenia  • formulovanie otázok k textu  • určovanie hlavnej myšlienky  • predvídanie, odhadovanie  • prezeraj – pýtaj sa – prečítaj – odpovedaj – zopakuj si  • tvorba súhrnu/zhrnutia  • začiatky viet  • osnova  • tvorba poznámok  • podčiarkovanie  • pojmové mapovanie: táto metóda je použiteľná na skupinovú kooperáciu a zameriava sa na grafické znázornenie myšlienok a pojmov vo vzájomných súvislostiach. Myšlienkovú mapu môže vytvárať celá trieda kolektívne, ale aj v skupine či individuálne. Je jedinou metódou, ktorá sa dá použiť v ktoromkoľvek predmete na všetkých stupňoch vzdelávania, dokonca aj v materskej škole. Rozvíja kompetencie k učeniu (vyjadrenie základnej súvislosti medzi pojmami, hierarchické usporiadanie myšlienok), komunikačné kompetencie (prehľadné a logické grafické vyjadrovanie, interpretácia myšlienkových pochodov), personálne a sociálne kompetencie (intenzívna spolupráca v tíme, presadzovanie a prijímanie návrhov v prospech tímu) a kompetencie k riešeniu problémov (vyhľadávanie zhodných a rozličných znakov). Táto metóda sa dá použiť na začiatku hodiny ako motivácia, na hodnotenie vedomostí žiakov či na zhrnutie informácií o učive.  Koordinátorka predstavila metódu myšlienkových máp, ktoré slúžia ako efektívna pomôcka učenia sa a zapamätania si informácií žiakom s rôznymi učebnými štýlmi. Kolegovia prezentovali možnosti použitia myšlienkových máp na jednotlivých predmetoch.  **B. Metódy práce s textom – praktická časť**  V druhej časti pracovali členovia klubu na využití prezentovaných metód a na tvorbe úloh k vlastnému textu, ktorý si dopredu pripravili podľa ročníkov. Výber vhodných spôsobov vyučovania bol ďalším krokom v príprave didaktickej štruktúry vyučovacej hodiny. Členovia klubu v príprave učebných zdrojov a práci s nimi sa riadili pravidlami na aktívne učenie sa žiaka. Cieľom bolo, aby žiak porozumel súvislostiam medzi jednotlivými požiadavkami na tvorbu úloh na čítanie s porozumením. Ďalej plánuje činnosti, ktoré má žiak realizovať, aby dosiahol ciele, t. j. metódy, formy, prostriedky a spôsoby hodnotenia úspešnosti žiaka v učení sa.  V ďalšej časti sme opisovali inovatívne vyučovacie metódy, ktoré sú vhodné pre prvý stupeň ZŠ. Vychádzame z charakteristiky inovatívnych metód vyučovania od viacerých autorov: Kotrba, Lacina (2011), Sitná (2013), Cinová (2013), Bieleková, Zvalená (2011). Zameriavali sme sa na aspekty inovatívnych aktivizačných metód z hľadiska ich náročnosti na prípravu, realizáciu, hodnotenie a použitie vo vyučovacej hodine ako aj na to, ktoré kompetencie sa pomocou nich rozvíjajú.  Popis niektorých čitateľských stratégií (ukážky ich využitia v diskusii):  - Stratégia učenia EUR: evokácia – uvedomenie – reflexia  - Prezeraj – pýtaj sa – prečítaj – odpovedz – zopakuj  - Riadené (štruktúrované) čítanie: Čo si myslíte, že sa stane? Aký máte dôkaz? Čo sa skutočne stalo?  - Čitateľská stratégia KWL  - Čitateľská stratégia 3 – 2 – 1 – vyhľadá 3 informácie, ktoré považuje žiak za dôležité, 2 veci, ktoré ťa zaujali – vypíše dve informácie, ktoré žiaka zaujali preto, že ide o nové informácie, alebo ktoré neboli v súlade s doterajšími vedomosťami žiaka a pod., 1 vec, na ktorú si v texte nenašiel odpoveď  - Aktivizujúce metódy – dramatické hry, situačné hry, inscenačné hry, didaktické hry  - Pojmové a myšlienkové mapy  Popis inovačných metód práce s textom:  - INSERT: Ide o prepracovaný variant práce s textom. Pomocou metódy INSERT sa zaznamenávajú hlavné myšlienky a jedná sa o značkovanie textu, v ktorom si žiaci označujú informácie podľa presne zadaných znakov: − √ - známe myšlienky − + - nové informácie získané z textu − - - myšlienky, s ktorými nesúhlasí − ? – údaje, ktorým nerozumie, prípadne sa chce dozvedieť viac. Učiteľ si môže zvoliť aj viac znakov, ktoré si spolu so žiakmi dohodnú.  Cinquain: (päťlístok) učí žiakov zručnosti zhrnúť informácie, zachytiť myšlienky, pocity a presvedčenia do niekoľkých slov. Výslednou formou je „báseň“, ktorá opisuje alebo reflektuje tému. Slovo cinquain pochádza z francúzštiny a znamená päť, čiže je to päťveršová báseň, ktorá môže slúžiť tiež ako prostriedok na hodnotenie žiakovho porozumenia alebo tvorivého písania na vlastné vyjadrenie sa k téme. Žiaci pri nej dodržiavajú určitú štruktúru písania: − 1. riadok: jedno podstatné meno − 2. riadok: dve prídavné mená (alebo sa pýtame aký? aká?) − 3. riadok: tri slovesá (v našom prípade použitie otázky čo robí?) − 4. riadok: štyri slová, ktoré majú vzťah k prvému riadku − 5. riadok: synonymum podstatného mena.  Vennov diagram, Round robin,  Cloze test: sa dnes používa na meranie pochopenia vnútrovetných a medzivetných vzťahov. Pozostáva z textu, ktorý má vynechané každé n-té slovo. Úlohou žiaka je chýbajúce slovo podľa významu doplniť. Vynechané slovo býva zvyčajne každé piate, ale môže byť aj v rozmedzí od 5 – 11. Text dosahuje dĺžku asi 350 slov, pričom úvodná a záverečná časť textu neobsahuje medzery, aby sa čitateľ zoznámil s kontextom. Počet medzier je obyčajne 50. Hodnotí sa množstvo správne doplnených medzier  **C. Prezentácia práce a diskusia**  V závere členovia klubu prezentovali svoje návrhy využitia vybranej metódy pred ostatnými, potom nasledovala diskusia o možných variantoch jej použitia na jednotlivých predmetoch. Hľadali sme výhody použitia myšlienkových máp – riešenie problémov, rýchle poznámky, zapisovanie si myšlienok a nápadov jasne a stručne, všetko na jednom mieste, súvislosti, nadradenosť – podradenosť...  **Závery a odporúčania:**  Na rozvoj čítania s porozumením sú vhodné inovatívne a aktivizujúce metódy práce s textom, čitateľské stratégie, je tiež veľmi vhodná aj stratégia učenia EUR. Podstatou konkrétnych uvedených metód, je to, že žiak cielene porovnáva svoje poznanie pred čítaním a po prečítaní textu.   * inovatívne a aktivizujúce metódy práce s textom by mali byť prirodzenou súčasťou výchovno-vzdelávacieho procesu * pri práci s textom majú žiaci využívať nielen učebnice, pracovné zošity, ale aj časopisy, slovníky, encyklopédie, internetové stránky a pod. * tvoriť úlohy na prácu s grafmi, tabuľkami, využívať rôznorodé texty, striedať rôzne formy a metódy práce. * žiakov je potrebné viesť k samostatnej práci s učebným textom, čím sa podporujú a vytvárajú predpoklady pre ďalšie štúdium a celoživotné vzdelávanie * práca s textom nemá byť náplňou iba vyučovania predmetu SJL, resp. cudzieho jazyka, kompetenciu pracovať s informáciami a textami treba u žiakov rozvíjať aj v rámci ostatných vyučovacích predmetov * pripraviť si do budúceho stretnutia niekoľko myšlienkových máp, aplikovať ich do vyučovania, podeliť sa o skúsenosti s kolegami   **Na druhom stretnutí** v úvode kolegovia prezentovali možnosti použitia myšlienkových máp na jednotlivých predmetoch, upriamili pozornosť na teoretickú časť – medzipredmetové vzťahy – ITV, ktoré sú medzi jednotlivými prvkami učiva rozdelené do predmetov. Hovorili o rozlišovaní medzipredmetových vzťahov z hľadiska časového a obsahového a o úrovniach zjednocovania vzdelávania. Koordinátorka poskytla učiteľom 1. stupňa integrované bloky v 2. ročníku ZŠ v rámci ITV – komentované hodiny, kde moderné vyučovacie stratégie rozvíjajú tvorivosť, komunikačné zručnosti, kritické myslenie, spoluprácu. V komentovanej hodine – bloku ITV bolo zintegrované učivo predmetov prvouka, slovenský jazyk, matematika.  Členovia klubu uvádzali úlohy na čítanie s porozumením v kontexte medzipredmetových vzťahov.  **Transformácie metód pre ďalšie inovácie predmetov, návrhy pre ich širšie využitie:**  Vzdelávacie ciele čitateľskej gramotnosti sú konkretizované v cieľoch príslušných predmetov.  **Na primárnom stupni vzdelávania** má kľúčové postavenie slovenský jazyk a literatúra.  Žiak 2. ročníka sa učí v  prečítanom texte – vyhľadať informáciu, ktorá je v  ňom uvedená explicitne alebo synonymným spôsobom a po prečítaní časti príbehu sformulovať svoju predstavu o pokračovaní textu. Technická stránka čítania zostáva i naďalej zachovaná, rozdiel je v tom, že žiak sa učí predložený text čítať s porozumením. Žiaci majú získať bázovú gramotnosť a rozvíjať základy funkčnej gramotnosti.  V ďalších ročníkoch má získať analytické a interpretačné zručnosti – zostaviť osnovu prečítaného textu, určiť hlavnú myšlienku prečítaného textu, prerozprávať obsah prečítaného textu, vyjadriť svoje pocity a zážitky z prečítaného textu, vyhľadávať, identifikovať v literárnych textoch hlavné a vedľajšie postavy, literárne a jazykové prostriedky, vybrané pojmy a výrazy, hodnotiť postavy literárneho diela, určiť ich vzájomný vzťah, odlišovať prozaické a básnické texty, odlišovať umelecké a náučné texty.  Vyučovanie v predmete prírodoveda má žiakov viesť okrem iného k rozvoju schopnosti získavať informácie o prírode pozorovaním, skúmaním a hľadaním v rôznych informačných zdrojoch. Výučba vlastivedy je zameraná na zážitkové poznávanie oblastí Slovenska. Pre žiakov je dôležité orientovať sa v mape, vedieť z nej čítať s porozumením a rozprávať o obrázkoch, fotografiách, porovnávať jednotlivé oblasti s krajom, v ktorom žiak žije, získavať zaujímavé informácie, triediť ich, využívať v kontextových situáciách.  V nižšom sekundárnom vzdelávaní sa systematicky žiak učí čítať s porozumením v predmete slovenský jazyk.  V ďalších predmetoch je zjavné zameranie na prácu s informáciami.  **Chémia** – porozumieť odborným textom na primeranej úrovni a vedieť aplikovať získané poznatky na riešenie konkrétnych úloh. V rámci samostatnej práce majú byť žiaci schopní samostatne získavať potrebné informácie súvisiace s chemickou problematikou z rôznych informačných zdrojov (odborná literatúra, internet) a využívať multimediálne učebné materiály.  **Fyzika** – vedieť získavať, triediť, analyzovať a vyhodnocovať informácie z rôznych vedeckých a technologických informačných zdrojov, využívať informácie na riešenie problémov, efektívne rozhodnutia a v rozličných činnostiach vedieť nájsť, získať a spracovať informácie z odbornej literatúry a iných zdrojov a ich kriticky zhodnotiť z hľadiska správnosti, presnosti a spoľahlivosti. **Biológia** – vedieť využiť, vyhľadávať, triediť a spracovávať informácie a dáta z rôznych zdrojov, zrozumiteľne prezentovať svoje poznatky, skúsenosti a zručnosti, vedieť spracovať jednoduchú správu z pozorovania na základe danej štruktúry, vedieť spracovať a prezentovať jednoduchý projekt so zameraním na ciele, metódy, výsledky a ich využitie.  **Dejepis** – vedieť vyhľadávať relevantné informácie z rôznych zdrojov – textov verbálnych, obrazových, grafických, z textov kombinovaných, z učebníc, cvičebníc, pracovných zošitov, slovníka cudzích slov, atlasov, novín, časopisov, webových stránok, z populárno-vedeckej literatúry a historickej beletrie, využívať tieto informácie a verifikovať ich hodnotu vyberaním, organizovaním, porovnávaním, rozlišovaním, zaraďovaním informácií a kritickým zhodnotením rôznych zdrojov informácií.  **Geografia** – vedieť používať a interpretovať  mapy rôzneho druhu, pracovať s literatúrou ako zdrojom poznatkov (učebnice, odborné a populárno-vedecké časopisy) – správne porozumieť prečítanému, spracovať a interpretovať získané poznatky. Prvotné rozvíjanie čítania a interpretácie obrázkov, fotografií, grafov, tabuliek, prierezov, schém a diagramov patrí medzi základné vyjadrovacie prostriedky geografie.  **Občianska náuka** – vedieť využívať ako zdroj informácií rôzne verbálne a neverbálne texty spoločenského a spoločenskovedného charakteru.  **Matematika a informatika** – na 2. stupni ZŠ vedieť správne používať matematickú symboliku a znázorňovať, schopnosť čítať s porozumením súvisle texty obsahujúce čísla, závislosti a vzťahy a nesúvisle texty obsahujúce tabuľky, grafy a diagramy.  Z uvedených ukážok cieľov jednotlivých predmetov vyplýva, že žiaci majú využívať text ako zdroj poznatkov s  dôrazom na samostatné získavanie a spracovanie informácií z textu. Dôležité je, aby si učitelia uvedomili, že táto schopnosť je potrebná v učení sa žiaka v ktoromkoľvek predmete kognitívneho zamerania, a preto môžu spoločne postupovať v plánovaní jej rozvoja v rámci príslušnej vzdelávacej oblasti, ale aj celého stupňa vzdelávania.  Z analýzy výsledkov vyplýva, že žiaci majú stále nedostatočné skúsenosti v praktických životných situáciách, čo sú nedostatky vo vyšších procesoch porozumenia textu, integrácii a interpretácii myšlienkových operácií. V budúcom školskom roku je potrebné venovať týmto nedostatkom väčšiu pozornosť. Zadávať žiakom úlohy a činnosti, ktoré rozvíjajú vyššie procesy porozumenia (aj v MAT, PRV, PRI a VLA napr. pri organizovaní exkurzie, výletu) tak, aby vedeli spájať informácie s vlastnými poznatkami a vedeli ich využiť. Žiaci 4. ročníka dosiahli veľmi pekné výsledky v literárnych súťažiach. Výučbu sme zamerali viac na tvorivé a kritické pochopenie textu. Získané vedomosti sme priebežne overovali kontrolnými previerkami, testami po prebratí témy a štvrťročne. Úspechy žiakov 2. ročníka v obvodnom kole literárnej súťaže Hviezdoslavov Kubín dokazujú, že žiaci majú čitateľské zručnosti a čítajú s porozumením.  **Poznatky a skúsenosti z vyučovania ročníkov 5. - 9.**  Vedomosti, zručnosti, návyky, postoje, rozvinuté schopnosti žiaka v oblasti čitateľskej gramotnosti sledujeme pri práci s textom rôznymi formami: pracovnými listami viažucimi sa k preberanému učivu, k literárnej ukážke v učebnici, testami typu T5 a T9, didaktické testy zamerané na čítanie s porozumením, práca s textom z aktuálnych novinových článkov – tvorba otázok, vysvetlenie neznámych pojmov, metóda pravda/lož a pod., práca s online vzdelávacími portálmi, využívame mentálne mapovanie pri práci s textom – tvorba pojmových máp.  **Závery a odporúčania z 2. stretnutia:**  - integrované bloky boli nielen spestrením vyučovania v 2. ročníku, ale aj zmysluplným získavaním vedomostí, z ktorého mali žiaci radosť, pričom sa využili medzipredmetové vzťahy, inovatívne a aktivizujúce metódy práce s textom a čitateľské stratégie  - pripraviť si a navrhnúť konkrétne metódy, aktivity, blokové vyučovanie ITV vhodné na aplikáciu medzipredmetových vzťahov  - v každom ročníku venovať pozornosť technike čítania textu, rozvíjať logické myslenie jednoduchými otázkami v procese čítania textu  - zdôvodňovať príčinu otázkou prečo sa udalosť stala, prečo tak postava konala  - venovať dostatočnú pozornosť technike čítania, diferencovaným prístupom učiteľa zvládať porozumenie textu u slabších žiakov  - prepájať poznatky z iných vzdelávacích predmetov  - čitateľskú gramotnosť chápať ako nadpredmetovú kompetenciu a nie len ako záležitosť slovenského jazyka a literatúry  - podporovať u žiakov čítanie literatúry, ktorá ich baví  - používať rôzne metakognitívne stratégie  Spoločný postup učiteľov si vyžaduje riešiť úlohy, ktoré súvisia s princípmi učiacej sa školy. Členovia klubu po diskusii navrhli aj ďalšie riešenia, ktoré považovali za dôležité a ktoré vyplývali z potrieb vzdelávajúcej sa skupiny.   * Ujasniť si, čo naši žiaci potrebujú. * Uvedomiť si, že pôjde o spoločné ciele. * Plánovať spoločný postup a spolupracovať. * Informovať sa o priebehu a výsledkoch. * Diskutovať o návrhoch. Poskytovať spätnú väzbu. * Pomáhať si pri riešení úloh. * Zisťovať, ako sa žiakom darí. * Zhodnotiť, v čom sme sa všetci posunuli. * Spoločne navrhnúť, čo ďalej.   Realizovať v praxi.  **Tretie stretnutie** sme venovali aktivitám podporujúce rozvoj čitateľskej gramotnosti i tvorivého písania. Navrhované aktivity boli realizované na prvom stupni základnej školy. Tieto aktivity je však vhodné využívať aj so staršími žiakmi základnej školy. Dnes, keď sa stále hovorí o čitateľskej gramotnosti a o čítaní s porozumením, akoby sa zabúdalo na tvorivé písanie. Preto hlavným cieľom na tomto stretnutí bolo vyzdvihnúť význam tvorivého čítania i písania, pretože spolu úzko súvisia.   1. **Aktivity na rozvoj čitateľskej gramotnosti**   Čítanie je zručnosť, ktorú dieťa nevyhnutne potrebuje pre svoj ďalší život. Ak chceme, aby sa z našich detí stali dobrí čitatelia a dobrí žiaci, musíme im dopriať čo najviac zaujímavých aktivít, situácií a stretnutí s knihou. Vedieme ich k tomu spolu s rodičmi. Snažíme sa im ukázať aj na vlastnom príklade a aktívnym  časom prežitým s nimi, že aj čítanie môže byť potešením a zábavou pre celú rodinu.  Aby dieťa malo celoživotný pozitívny vzťah ku knihe musí vidieť príklad hlavne v rodine. Ideálne je, keď dieťa svoju mamu a otca vidí doma čo najčastejšie s knihou v ruke. Pozitívny vzor je aj dnes ten najlepší výchovný prostriedok. Ďalšia pozitívna motivácia k čítaniu sa môže uskutočniť v kníhkupectve, kde necháme deťom dostatočný priestor na výber kníh, ktoré ich zaujmú. Môžeme tiež s nimi pravidelne chodiť do knižnice. Dieťa musí cítiť, že rodič  čítaniu kníh pripisuje dôležitosť a nie je mu to ľahostajné.  Časom zistíme, že chlapcom sa páči, keď má kniha spád, dobrodružstvo a  bohatý dej. Zaujímajú ich fakty, záhady, sci- fi, mimozemšťania. Aj v beletrii majú túžbu dostať sa k nejakým informáciám. Výber knihy treba zladiť so záujmami dieťaťa. Napríklad synovi futbalistovi môžeme kúpiť k lopte aj knihu o futbalistoch. Veľa detí chová doma zvieratká. Dnes už existuje množstvo kníh aj o tejto problematike. Celkove  nie je problém kúpiť knihy o autách, športovcoch, ufo, dinosauroch, sopkách, spevákoch... Dievčatá  zase v knihách rady sledujú osudy postáv, pekné príbehy. Majú rady dievčenské romány a rozprávky, tiež rôzne knihy o zvieratkách, filmových hrdinkách či speváčkach. Dôležité je, aby sa aj dieťa zúčastnilo na výbere knihy a nezabudnime si na pobyt v kníhkupectve (knižnici) vyhradiť dostatok času. Ak sme dieťa naučili systematickosti v čítaní, môžeme pre neho urobiť ešte viac tým, že sa s ním nenútene budeme rozprávať o tom, čo práve číta. Stačia nám na to jednoduché otázky.  Napríklad:  **Čo sa ti na knihe páči?**  **Ako sa volá hlavná postava?**  **Aké problémy musí riešiť?**  **Ako sa kniha začína?**  **Ako sa skončila?**  **Ako by si to kniha ukončil(a)?**  **Priniesla ti kniha niečo do života?**  **V akom prostredí (meste, dedine) sa odohráva dej?**  **Dozvedel(a) si sa niečo nové?**  **Čo by si ty urobil(a) ináč ako postava?**  Snažíme sa z čítania urobiť v rodine každodenný rituál. Zapojíme do čítania aj starých rodičov, vymedzme si príjemný priestor v byte práve na tieto spoločné činnosti. Dnešný život je naozaj hektický, máme málo času a nie každý deň sa nám podarí svoje predsavzatia  splniť. Ale predsa len v priebehu roka máme niekedy voľnejšie víkendy, sviatky a prázdniny. Práve vtedy môžeme vyskúšať aj rôzne ďalšie hry a aktivity, ktoré vychádzajú z čítania kníh. Stačí 30 minút denne a deti budú šťastné, že vyskúšali zase niečo nové.  V ďalšej časti kolegovia prezentovali aktivity na rozvoj čitateľskej gramotnosti z vlastnej praxe:  Mysli si dielo!  Dieťa myslí na nejaké dielo, ktoré už čítalo. Úlohou žiakov je zistiť, na ktoré dielo myslí. Nesmú sa však na dielo pýtať priamo, ale pomocnými otázkami ako napríklad: kde sa dej odohráva, koľko tam vystupuje postáv, či dielo napísal muž alebo žena, či je hlavnou postavou zviera alebo človek a podobne.  Ukážky Učiteľ číta krátke ukážky z diel, ktoré majú žiaci už prečítané. Potom žiaci hádajú, z ktorého diela je ukážka a kto dielo napísal.  Kreslenie príbehov  Dieťa  motivujeme  napríklad aj tak, že mu povieme, aby nakreslilo niekoľko obrázkov z kníh, ktoré už prečítalo, dáme ich na viditeľné miesto a ostatní sa pokúsia hádať, z ktorých kníh sú ilustrácie.  Spoločné vytváranie príbehu  Každý postupne hovorí jednu vetu, všetci idú za sebou. Ak sa posnažia, môžu spoločnými silami vytvoriť vlastný príbeh. Prvý v poradí má zodpovednú úlohu, pretože určuje tému.  Nahrávanie čítania  Deti sa aj rady počúvajú, ako čítajú. Môžeme ich nahrávať napríklad na magnetofón, nahrávky uchovať. Pre dieťa je potom zaujímavé počúvať svoje vlastné čítanie s odstupom času. Nahrávať sa môže aj celá trieda. Niekedy je veľmi zábavné jednotlivé nahrávky počúvať s odstupom času.  Popletená rozprávka  Keď máme viac času, môžeme pre deti pripraviť zaujímavú aktivitu. Prefotíme texty z knižiek, rozstriháme ich, poprehadzujeme a nalepíme na papier. Deti potom texty čítajú a hľadajú z ktorých napríklad rozprávok sú vybrané vety.  Rozprávkový klobúk  Deti sedia v kruhu. V strede je klobúk, v ktorom sú na lístkoch napísané  vety z viacerých rozprávok. Deti si z klobúka  ťahajú jednotlivé vety na lístkoch a snažia sa zistiť, z ktorej rozprávky pochádzajú.  Príbehy so známymi postavami  Deti môžu vymýšľať príbehy, v ktorých vystupujú známe postavy, ktoré poznajú z pôvodných diel, ktoré čítali.    Príklady aktivít v škole:   * exkurzie do školskej knižnice alebo do iných typov knižníc, najčastejšie verejných knižníc * hodiny v spolupráci s učiteľmi vo vyučovaní jednotlivých predmetov v triedach alebo v rámci vyučovacej hodiny v priestoroch školskej knižnice, prípadne v priestoroch verejnej knižnice * pasovanie žiakov za čitateľov školskej knižnice * čitateľské maratóny * autorské besedy * odborné prednášky * tvorba vlastného leporela alebo knihy s cieľom rozvíjať fantáziu, predstavivosť a slovnú zásobu žiakov * dramatizácie príbehov * popoludnia s rozprávkou * literárne súťaže * recitačné preteky * hodiny hlasného čítania * hodiny tvorivého písania * rozhlasové literárne relácie * medailóniky pri príležitosti výročia významného spisovateľa * dní otvorených dverí * literárne karnevaly * literárne vychádzky * vianočné akadémie * výstavky kníh a iné  1. **Techniky a aktivity podporujúce rozvoj tvorivého písania**   Rozvíjať v žiakoch kreativitu je dnes už nevyhnutnosť. Pomáhať pri tom môže aj tvorivé písanie. V súčasnosti sa na našej škole tvorivé písanie stáva súčasťou každodenného vyučovania. Podstatným prínosom takého vyučovania je zvyšovanie úrovne jazykovej tvorivosti žiakov. Tvorivé písanie ako metóda tvorivého vyučovania nabáda žiakov využívať vlastnú tvorivosť, pomáha zapojiť do aktivity celú ich osobnosť, skúsenosti, emócie, inteligenciu, pozornosť, predstavivosť i obrazotvornosť.  V ďalšej časti kolegovia prezentovali najčastejšie používané techniky a aktivity podporujúce rozvoj tvorivého písania vo vyučovaní:  Clustering (Zhlukovanie)  Použitie: Vo všetkých vzdelávacích oblastiach, na všetkých vyučovacích predmetoch. Dokonca v nových učebniciach, využívaných v primárnom vzdelávaní v základných školách, je pojmová mapa vytvorená takmer ku každému učivu. Zhlukovanie prináša najväčšiu výhodu žiakom, motivovaným na učenie, žiakom, ktorí dokážu učivo analyzovať, dedukovať vzťahy, organizovať prvky učiva, majú dobré verbálne schopnosti, vizuálnu predstavivosť a vo svojom štýle sa opierajú o vizuálne spracovanie informácií. Najväčší úžitok majú z toho žiaci, ktorí sú priemerní a čiastočne podpriemerní.  Zrealizované práce žiakov: Vlastiveda 3. ročník – téma: Naša obec  Zhlukovanie  Cinquain  Použitie: Najefektívnejšie využitie cinquainu je v záverečnej fáze hodiny prípadne zhrnutia preberanej témy, resp. tematického celku. Cinquain sa dá využiť vo všetkých vyučovacích predmetoch. Dokonca aj na hodinách matematiky, môžem napr. na tému trojuholník zistiť, čo žiaci vedia o danom geometrickom tvare alebo o pojme súčet atď.  **Metodický postup:**  1. Vysvetlíme žiakom pravidlá a uvedieme niekoľko príkladov  2. Vypracujeme prvý cinquain spoločne.  3. Vypracujeme cinquain jednotlivcami.  4. Spojíme dva cinquainy do jedného (práca vo dvojiciach).  5. Prezentujeme cinquain pred skupinou alebo triedou.  Dodržujeme nasledovné pravidlá:  1.verš: 1 východiskové slovo ( zvyčajne podstatné meno),  2. verš: 2 slová – prídavné mená, ktoré vystihujú východiskové slovo,  3. verš: 3 slová – slovesá vyjadrujúce dej, činnosť, stav východiskového slova,  4.verš: 4 slovná veta v ktorej sa prezentuje svoj vzťah k slovu v prvom verši,  5 verš: 1 slovo- synonymný výraz k prvému slovu.  Použitie: Štruktúra poskytuje prvopisateľovi oporu, bezpečný priestor na vyjadrenie mnohých pocitov, zároveň vyžaduje dodržanie počtu slabík. Písanie haiku môžeme so žiakmi mladšieho školského veku realizovať len vtedy keď majú zvládnuté poznatky o slabikách. Ďalším predpokladom úspešného tvorenia haiku je poznanie slovného prízvuku v slovenčine, pretože tradičné haiku okrem stanoveného počtu slov vo veršoch určuje aj rozloženie slabík v jednotlivých veršoch. Haiku by sa nemalo rýmovať, nemá názov a nepoužíva prirovnania ani iné poetické nástroje, ktoré sú bežné v iných formách.  Akrostich  Použitie: Akrostich môžeme využiť vo všetkých častiach hodiny. V predmetoch slovenský jazyk a literatúra, prírodoveda, vlastiveda, matematika, obohatenie, etická výchova, informatická výchova ...  Ukážka práce žiakov:  Informatická výchova – 2. roč. téma - Oboznámenie sa s prostredím grafického editora, ovládanie klávesnice, písanie textu. Získať zručnosti pri kreslení v grafickom prostredí a písaní klávesnicou.  P riateľský  O hromný  Č ítajúci  I skrivý  T vorivý  A j  Č ierny   * spoločná práca žiakov 2. A triedy   Slovenský jazyk – 3. roč. téma : opakovanie abecedy  **Abecedár**  G- Gustáv  H- hrá s  I- Ivanou  J- jokera a pijú detskú  K- kávu, potom si nakreslia  L- logo   * spoločná práca žiakov 3. A triedy   M- moja  N- noha  O- opuchla, lebo som  P- pri  R- robotníkovi na stavbe  S- spadol  Ďalšie aktivity, ktoré uviedli učitelia, využívajú so žiakmi buď na celej vyučovacej hodine, alebo ich využívajú na pár minút v niektorej časti hodiny: [Samohláskovanie](http://www.dtlo.sk/samohlaskovanie/)Takto nazývame proces vytvárania viet alebo textov, pri ktorom žiaci môžu použiť výhradne tú istú samohlásku. Veta musí pozostávať minimálne zo šiestich slov a musí dávať zmysel.Jednoslabičné slováCieľom tohto cvičenia je napísať vetu alebo súvislý text, ktorý bude pozostávať výhradne z jednoslabičných slov tak, aby dávali zmysel.Abeceda Žiaci si napíšu pod seba písmená z abecedy a pokúsia sa napísať báseň tak, aby každý verš začínal ďalším písmenkom z abecedy.Anagram Anagram je preskupenie písmen v slove tak, aby vznikli nové zmysluplné slová.Krátke aktivity na rozohriatie: **Fotografie**  Žiakov rozdelíme do skupín. Každá skupina dostane inú fotografiu, podľa ktorej vymyslí nejaký príbeh, ktorý sa mohol stať.  **Tvorivé zhmotnenie pocitov** Čo by cítila kniha, vareška, skriňa, stará kabelka keby sme ju odhodili?  **Rozohriatie sluchu** Veľmi nahlas pustíme dynamickú hudbu a zrazu ju zastavíme. Úlohou žiakov je opísať pocity, ktoré majú.  **Rozohriatie mysle 1** Empaticky precítiť a opísať pocity čistého papiera, ktorý vidí nad sebou dlho uvažujúceho spisovateľa. **Rozohriatie mysle 2** Z pripraveného košíka frazeologizmov napísaných na kúskoch papiera si žiaci vo dvojiciach vylosujú jeden frazeologizmus a pantomimicky stvárnia ustálené spojenie  Uviedli sme niekoľko jednoduchých a známych techník a aktivít tvorivého čítania a písania, blokového vyučovania, ktoré učitelia využívajú vo svojej práci so žiakmi. Samozrejme, existuje ešte množstvo ďalších, ktoré sú však väčšinou zložitejšie a tiež časovo náročnejšie.  **Štvrté stretnutie** sme venovali implementovaniu inovatívnych metód na čítanie s porozumením do všetkých predmetov, ktorých sa žiaci zúčastňujú. Učitelia vhodným prístupom, implementovaním inovatívnych metód na čítanie s porozumením do všetkých predmetov a systematickou prácou predchádzajú špecifickým vývinovým poruchám učenia alebo zlyhávaniam na inom podklade a zvyšujú úroveň čitateľských schopností vo všetkých predmetoch do takej miery, aby sa žiaci už počas primárneho vzdelávania naučili kvalitne pracovať s čítaným textom, čo sa následne môže odraziť na zvýšení úspešnosti žiakov na pripravovanom testovaní T5 a vo vyšších ročníkoch ZŠ.   1. **Inovatívne a efektívne možnosti na rozvoj čitateľskej gramotnosti - implementácia inovatívnych metód na čítanie s porozumením do všetkých predmetov**   Čitateľskú gramotnosť je možné rozvíjať v rámci všetkých predmetov kognitívneho zamerania (matematika, prírodoveda, vlastiveda, pracovné vyučovanie, hudobná výchova ap.). Kolegovia na stretnutí prezentovali možnosti použitia myšlienkových máp na jednotlivých predmetoch, upriamili pozornosť na praktickú časť – medzipredmetové vzťahy – ITV, ktoré sú medzi jednotlivými prvkami učiva rozdelené do predmetov. Takýto prístup súvisí s cieľom čitateľskej gramotnosti: čitateľ je schopný čítať a spracovávať texty rozličných typov s obsahom z rozmanitých oblastí. Základným kritériom posúdenia kvality čítania je porozumenie textu. Práve podľa najnovších štúdií tichým čítaním rozvíjame čítanie s porozumením. Ak čitateľ – žiak dokáže samostatne na základe tichého čítania nájsť odpovede na zadané úlohy v texte, dokáže ich v texte presne vyhľadať a správne zodpovedať, môžeme skonštatovať, že danému textu aj porozumel a získané informácie dokáže aj aplikovať či zhodnotiť pri ďalších aktivitách ako svoju skúsenosť.  Koordinátorka poukázala na veľmi rozšírenú metódu na zisťovanie porozumenia, ktorú aj u nás stále používa veľa pedagógov - reprodukcia textu. Na zistenie porozumenia textu často učitelia používajú zisťovacie otázky. Na zisťovanie porozumenia textu sa používa tzv. Cloze test, ktorý napriek svojej jednoduchosti vyniká dobrými diagnostickými vlastnosťami. Pozostáva z textu, ktorý má vynechané každé n-té slovo.  V tejto časti sme pripravili pre žiakov dotazník, ktorým sme chceli zistiť ako pracujú s textom na vyučovaní konkrétneho predmetu. Po prečítaní každého výroku sa mali rozhodnúť, či to platí na vyučovacie hodiny predmetu, ktoré učí učiteľ/ učiteľka, ktorý/ktorá im tento dotazník dal vyplniť. Žiaci mali krúžkovať jednu odpoveď, ktorá vyjadrovala ich názor. Dotazník bol anonymný.  **Príklady textov s otázkami zameranými na hravé čítanie s porozumením aj v iných predmetoch:**  V diskusii boli podrobnejšie rozobraté príklady textov s otázkami zameranými na hravé čítanie s porozumením. Učitelia implementovali inovatívne metódy na čítanie s porozumením do viacerých predmetov a to: Slovenský jazyk a literatúra – text: Čokoláda, Matematika – Slovné úlohy v obore do 100, Prírodoveda – text: Hroch, Vlastiveda – Nitra s okolím: Povesť o vodníkovi v hradnej studni, Tvorivé čítanie - Jarný darček pre mamičku...  Pri rozvíjaní procesov čitateľskej gramotnosti využívame rôzne úlohy, ktoré sa používajú v didaktických testoch. Tieto úlohy používa pri testovaní aj štúdia PIRLS, členia sa na dve veľké skupiny – otvorené a zatvorené.  • Otvorené úlohy – pri otvorených úlohách žiak odpoveď tvorí, píše, kreslí, počíta.  • Zatvorené úlohy – pri týchto úlohách žiak odpoveď vyberá z niekoľkých ponúkaných odpovedí.  V ďalšej časti sme si rozobrali ukážky jednoduchých textov s otázkami, ktoré si učitelia pripravili a ktoré boli zamerané na čítanie s porozumením.  **Závery a odporúčania zo 4. stretnutia KČG:**  Čítanie s porozumením je viac než len zručnosť. Je to kľúč, ktorý otvára bránu poznania, cez prah ktorej by mal prejsť každý žiak. Je dobré, ak si túto skutočnosť uvedomí každý učiteľ a svojou pedagogickou činnosťou a pôsobením nielen na hodinách čítania v rámci slovenského jazyka a literatúry, ale aj na ostatných predmetoch prispeje k zrodu aktívnych čitateľov. Existuje veľa rôznych metód, ktoré dokážu u žiakov vzbudiť záujem o čítanie textov a pomôžu im adekvátne sa naučiť čítať s porozumením. Záleží len od učiteľa, ktoré metódy si vyberie a ako ich dokáže aplikovať v praxi. Na rozvoj čítania s porozumením sú vhodné inovatívne a aktivizujúce metódy práce s textom, čitateľské stratégie, stratégia učenia EUR, ktoré sme si na predchádzajúcich stretnutiach rozobrali a vysvetlili.  **Posledné stretnutie KČG** sme venovali podrobnej analýze textu, zhodnoteniu prečítaného textu, porovnávali sme rozličné informácie v textoch s neznámym obsahom a netypickými formami.   1. **Podrobná analýza textu, zhodnotenie prečítaného textu, ako dokázať porovnávať rozličné informácie v textoch s neznámym obsahom a netypickými formami**   Je známe, že kto rozumie textom, rozumie aj svetu. Totiž bez porozumenia je človek často bezradný  a nevie si správne vybrať z množstva informácií, ktoré sa na neho valia z viacerých strán.  V súvislosti s touto bezradnosťou je ľahšie manipulovateľný a nesamostatný. Hlavne pre tieto skutočnosti je v dnešnej dobe veľmi dôležité disponovať čitateľskými zručnosťami, ktoré sú potrebné už v škole, aby učenie pre deti bolo efektívne a zmysluplné.  Táto kompetencia ovplyvňuje aj uplatnenie absolventov v praktickom živote a na trhu práce. Nezanedbateľná je i práca s umeleckým textom, ktorý je potrebný pre rozvoj krásy duše. Aby sme predišli zbytočným problémom a aby boli naši žiaci správne vyzbrojení do reálneho života, mali by vedieť urobiť podrobnú analýzu textu, zhodnotiť prečítaný text, dokázať porovnávať rozličnéinformácie v textoch s neznámym obsahom a netypickej formy. V diskusii sa pani učiteľky podrobne vyjadrili ako by mali žiaci vedieť rozlišovať text, ďalej čo poskytuje text, kriticky ho hodnotiť a približovať sa k porozumeniu mimo textu, pracovať s textom s neznámou formou i obsahom, nájsť informáciu, dedukovať, ktoré informácie sú pri riešení úlohy podstatné a podobne. Pretože v školách máme rôzne typy žiakov. Jedni berú do rúk texty radi, no niektorí robia radšej čokoľvek iné. V ďalšej časti sme v rámci diskusie uviedli príklady metód, ktoré  nielen pomáhajú žiakom pri práci s textom, ale ich  k čítaniu aj motivujú.  V ďalšej časti sme uviedli príklady metód, ktoré nielen pomáhajú žiakom pri práci s textom, ale ich k čítaniu aj motivujú.   1. **Príklady metód, ktoré nielen pomáhajú žiakom pri práci s textom, ale ich k čítaniu aj motivujú**   Výber vhodných spôsobov vyučovania je ďalším krokom v príprave didaktickej štruktúry vyučovacej hodiny. Učiteľ počas svojej pedagogickej praxe vytvára a používa istý rámcový model vyučovacích hodín, ktorý vzniká z osvedčených, úspešne realizovaných postupov na vyučovaní. Zaužívaným postupom v praxi býva: - riadený rozhovor (frontálny) po prečítaní textu s otázkami a úlohami k obsahu textu. V tejto činnosti bývajú zväčša aktívni niekoľkí žiaci z triedy, niektorí len sledujú odpovede svojich spolužiakov, učia sa od nich alebo mechanicky prijímajú hotové poznatky z textu. Otázky a úlohy k textu orientujú pozornosť žiaka na samotný obsah textu. Učitelia sa v praxi nepochybne stretávajú aj s tým, že niektorí žiaci dokážu pri prijímaní textu podvedome sledovať nielen obsah textu, ale aj vlastné porozumenie informáciám v texte. Mnohí žiaci túto schopnosť nemajú, a preto je logické, že potrebujú systematickú podporu, aby získali tieto schopnosti vhodnými postupmi, metódami a formami. Obsahom tohto učebného textu je preto prezentácia tých spôsobov práce s textom, ktoré vedú žiaka k aj k sledovaniu vlastného porozumenia textu, vlastného učenia sa.  V ďalšej časti pani učiteľky uviedli metódy práce s textom, ktoré vo vyučovaní uplatňujú alebo budú uplatňovať.  *- Skladačka:* Text rozdelíme na štyri časti. Žiakom rozdáme text tak, že každý žiak má jednu zo štyroch častí. Nasleduje tiché čítanie textu. Vytvoríme tzv. expertné skupiny. V prvej expertnej skupine budú všetci tí, ktorí čítali 1. časť textu, v druhej tí, čo čítali 2. časť textu, v tretej expertnej skupine budú všetci tí, ktorí čítali 3. časť textu a napokon v štvrtej skupine sa stretnú všetci, ktorí čítali 4. časť textu.  Pre prácu v expertných skupinách zadáme nasledovné pokyny: „Dôkladne sa porozprávajte o vašej časti príbehu. Upozornite sa vzájomne na dôležité veci. Staňte sa expertmi na svoju časť textu”. Vytvoríme nové zmiešané skupiny tak, aby sa v každej stretol expert na 1.časť, expert na 2., 3., a 4.  časť. Každý expert postupne oboznámi ostatných v skupine so svojou časťou. Keď rozpráva expert na 1. časť, ostatní v skupine ho aktívne počúvajú a kladú otázky na vysvetlenie. Potom pokračuje  expert na 2.časť a za ním ostatní, až kým sa nevystriedajú všetci štyria a tým celá skupina zvládne celý príbeh. - *Párové čítanie:* Jednou z ďalších možností práce so žiakmi je aj párové čítanie. Úlohou je zvládnuť text, ktorý rozdelíme na dve časti. Každý z páru číta inú časť textu. Prvú časť číta žiak A, druhú časť žiak B. Po prečítaní žiak A referuje prvú časť textu žiakovi B. Žiak B mu kladie otázky. Potom žiak B referuje druhú časť textu žiakovi A a žiak A kladie otázky. Takto spoločnými silami zvládnu celý text. Túto metódu je vhodné používať pri obsahovo náročnejších ukážkach, v ktorých je zložitejší dej alebo je v ňom veľa nových pojmov. Dá sa využiť na ktoromkoľvek predmete. Dôležité je, že žiaci sami pracujú s textom.- *Posledné slovo patrí mne:* Táto metóda je vhodná pre tých žiakov, ktorí neradi rozprávajú. Pomáha zverejňovať svoje myšlienky pred spolužiakmi, formulovať vecne a stručne ich nápady súvisiace s prečítaným textom. Nadviazať na to, čo už bolo povedané a neopakovať už povedané, pozorne počúvať komentáre spolužiakov, vžiť sa do spôsobu myslenia spolužiakov, rešpektovať pravidlá diskusie.Popis metódy:1.Jeden žiak prečíta zaujímavý úryvok alebo citát z knihy.2. Spolužiaci sa snažia odhadnúť, prečo ich spolužiak vybral práve tento citát a snažia sa zistiť dôvod. Postupne sa k tomu môžu vyjadriť viacerí žiaci.3. V závere krátkej diskusie prečíta žiak, ktorý citát alebo krátky úryvok vybral, ostatným svoje poznámky – komentár k prezentovaným myšlienkam, ktoré z textu vybral. Toto jeho vyjadrenie predstavuje záver diskusie. Posledné slovo teda patrí tomu žiakovi, kto v úvode čítal svoje myšlienky z textu.Pri tejto aktivite musia žiaci dodržiavať určité pravidlá. Predovšetkým si neskáču do reči, nezosmiešňujú sa, nehovoria o sebe, nevyjadrujú svoje názory na citát, ale sústreďujú sa na spolužiaka a premýšľajú o ňom, prečo vybral práve tie vety, ktoré vybral. Napríklad: *Ja si myslím, že si Janko vybral tento citát z textu preto, lebo*...Z uvedeného vyplýva, že táto metóda pomáha formovať nielen komunikáciu, ale aj medziľudské vzťahy, formuje empatiu a prosociálnosť.- *Čítanie s predpovedaním:* Žiaci samostatne čítajú text, ktorý je rozdelený na časti. Pred čítaním každej ďalšej časti predpovedajú, o čom asi budú čítať. Učiteľ ich vedie k tomu, aby svoje predpovede určovali na základe istých impulzov. Svoje tvrdenia môžu odvodiť na základe svojich skúseností - je to balada, tak bude mať tragický záver, môžu sa spoliehať na známe postupy z iných diel, na vlastnosti človeka, môžu sa motivovať ilustráciou pri texte. Keď chceme žiakom pomôcť, môžeme im prezradiť prostredie alebo kľúčové slová. Po prečítaní časti textu sa vždy vraciame k predpovediam a porovnávame ich so skutočnosťou. *- Čítanie s tabuľkou predpovedí:* Princíp je rovnaký ako pri predchádzajúcej metóde, ale žiaci pracujú a diskutujú vo dvojici a postupujú svojím vlastným tempom. Dvojica má tabuľku spoločnú kvôli tomu, aby navzájom diskutovali. Ako sa bude podľa vás dej rozvíjať? Prečo si to myslíte? Čo sa doteraz naozaj stalo?  *- Text s pomiešanými vetami:* Žiakovi predložíme text, v ktorom sú poprehadzované vety. Jeho úlohou je zoradiť vety podľa zmyslu. Táto metóda je vhodná v tom prípade, keď texty opisujú dej alebo príčinno – následné vzťahy. – využité najmä na 1. stupni ZŠ  *- Metóda verifikácie viet:* Žiak si najprv prečíta krátky text (10-12 viet), ktorý však obsahuje nejakú novú informáciu. Zo začiatku dávame jednoduchšie texty. Po prečítaní dáme žiakom ďalší text, ktorý má podobný obsah. Úlohou žiakov je zistiť, ktoré informácie sú totožné v obidvoch textoch a ktoré sú uvedené ako nové v druhom texte.  POSTUP 5-4-3-2-1 Najprv si žiak prečíta text a potom z neho získava nasledujúce informácie:  a) 5 nových informácií,  b) 4 informácie, ktoré sa týkajú hlavnej myšlienky textu,  c) 3 nové slová, ktoré našiel v texte, d) 2 informácie, ktoré už poznal, e) 1 vec, na ktorú nenašiel odpoveď.  *- PRAISE:* Je to stratégia, ktorej akronym (začiatočné písmená) predstavujú nasledujúce činnosti žiakov:  PREDICT – predpovedajte slová, z ktorými by ste sa mohli stretnúť v texte  READ THE STORY– čítanie príbehu  ANALYZE – porovnanie predpovedaných slov so slovami, ktoré sa v texte naozaj vyskytli  INVOLVE – žiaci vylepšujú príbeh podľa vlastnej fantázie  SHARE – prezentácie vlastných vylepšení pred triedou  EXPLAIN – učiteľ vysvetlí, ako príbeh chápe on  *- RISE:* Táto stratégia motivuje žiakov ku kresleniu. Je vhodná pre slabších žiakov, ktorí radi maľujú.  READ THE STORY – čítanie príbehu  ILUSTRATE THE STORY – žiaci ilustrujú svoje predstavy  SEQUENCE THE SKETCHES – žiaci sa podelia o svoje kresby s triedou, potom ich dáme ich do skupín, úlohou každej skupiny je zoradiť svoje kresby podľa obsahu príbehu  ENACT THE STORY – každá skupina si vyberie jeden obrázok a pokúsia sa urobiť dramatizáciu  Žiaci si môžu odovzdávať skúsenosti, môžu sa od seba navzájom učiť a môžu tak prirodzene formovať svoje názory a postoje v skupine vrstovníkov. Práca v skupine umožňuje každému zapojiť sa podľa svojich možností a schopností, dáva možnosť vyniknúť a uplatniť vedomosti či prednosti, ktoré ostatní nemajú.  V druhom polroku sa členovia klubu venovali analýze a spracovaniu poznatkov a skúseností z vyučovania, analýze jednotlivých metód a foriem práce a prostredníctvom evalvácie zisťovali získané vedomosti a zručnosti žiakov. Hodnotili mieru ich zapojenia do práce i získané vedomosti. |
| **Záver:**  **Zhrnutia a odporúčania pre činnosť pedagogických zamestnancov**  V závere členovia klubu po každom stretnutí prezentovali svoje návrhy využitia vybranej metódy pred ostatnými, po ktorom nasledovala diskusia o možných variantoch jej použitia na jednotlivých predmetoch. Prezentovali žiakom výhody použitia myšlienkových máp. Podstatou konkrétnych uvedených metód je to, že žiak cielene porovnáva svoje poznanie pred čítaním a po prečítaní textu. Odporúčame pedagogickým zamestnancom naďalej sa venovať problematike čitateľskej gramotnosti, aby efektívne na rozvoj čítania s porozumením využívali vhodné inovatívne a aktivizujúce metódy práce s textom, čitateľské stratégie. Naďalej odporúčame využívať inovatívne metódy a formy vzdelávania na motiváciu a aktivizáciu žiakov v edukačnom procese. |

|  |  |
| --- | --- |
| 1. Vypracoval (meno, priezvisko) | PaedDr. Adriana Garamiová |
| 1. Dátum | 30.06.2020 |
| 1. Podpis |  |
| 1. Schválil (meno, priezvisko) | PaedDr. Anna Rošková |
| 1. Dátum | 30.06.2020 |
| 1. Podpis |  |