

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód projektu ITMS2014+ | 312011S811 |
| 1. Názov pedagogického klubu | Pedagogický klub čitateľskej gramotnosti |
| 1. Dátum stretnutia pedagogického klubu | 10.03.2020 |
| 1. Miesto stretnutia pedagogického klubu | Základná škola, Hlavné námestie 14, 941 31 Dvory nad Žitavou |
| 1. Meno koordinátora pedagogického klubu | PaedDr. Adriana Garamiová |
| 1. Odkaz na webové sídlo zverejnenej správy | www.zsdvory.edupade.org |

|  |
| --- |
| 1. **Manažérske zhrnutie:**   **Téma stretnutia:** Aktivity na rozvoj čitateľskej gramotnosti (10.03.2020)   * Aktivity podporujúce rozvoj čitateľskej gramotnosti i tvorivého písania   **Kľúčové slová**:  tvorivé čítanie a písanie, žiaci, metodický postup, kritické myslenie, aktivizujúce a inovatívne metódy práce s textom, výchovno-vzdelávací proces, spolupráca  **Krátka anotácia:**  Navrhované aktivity boli realizované na prvom stupni základnej školy. Tieto aktivity je však vhodné využívať aj so staršími žiakmi základnej školy. Dnes, keď sa stále hovorí o čitateľskej gramotnosti a o čítaní s porozumením, akoby sa zabúdalo na tvorivé písanie. Preto hlavným cieľom na tomto stretnutí bolo vyzdvihnúť význam tvorivého čítania i písania, pretože spolu úzko súvisia. |
| 1. **Hlavné body, témy stretnutia, zhrnutie priebehu stretnutia:**   **Členovia KČG sa na stretnutí venovali týmto témam:**   1. Aktivity na rozvoj čitateľskej gramotnosti 2. Techniky a aktivity podporujúce rozvoj tvorivého písania   **Forma: stretnutie bolo realizované formou diskusie**   1. **Aktivity na rozvoj čitateľskej gramotnosti**   Čítanie je zručnosť, ktorú dieťa nevyhnutne potrebuje pre svoj ďalší život. Ak chceme, aby sa z našich detí stali dobrí čitatelia a dobrí žiaci, musíme im dopriať čo najviac zaujímavých aktivít, situácií a stretnutí s knihou. Vedieme ich k tomu spolu s rodičmi. Snažíme sa im ukázať aj na vlastnom príklade a aktívnym  časom prežitým s nimi, že aj čítanie môže byť potešením a zábavou pre celú rodinu.  Aby dieťa malo celoživotný pozitívny vzťah ku knihe musí vidieť príklad hlavne v rodine. Ideálne je, keď dieťa svoju mamu a otca vidí doma čo najčastejšie s knihou v ruke. Pozitívny vzor je aj dnes ten najlepší výchovný prostriedok. Ďalšia pozitívna motivácia k čítaniu sa môže uskutočniť v kníhkupectve, kde necháme deťom dostatočný priestor na výber kníh, ktoré ich zaujmú. Môžeme tiež s nimi pravidelne chodiť do knižnice. Dieťa musí cítiť, že rodič  čítaniu kníh pripisuje dôležitosť a nie je mu to ľahostajné.  Časom zistíme, že chlapcom sa páči, keď má kniha spád, dobrodružstvo a  bohatý dej. Zaujímajú ich fakty, záhady, sci- fi, mimozemšťania. Aj v beletrii majú túžbu dostať sa k nejakým informáciám. Výber knihy treba zladiť so záujmami dieťaťa. Napríklad synovi futbalistovi môžeme kúpiť k lopte aj knihu o futbalistoch. Veľa detí chová doma zvieratká. Dnes už existuje množstvo kníh aj o tejto problematike. Celkove  nie je problém kúpiť knihy o autách, športovcoch, ufo, dinosauroch, sopkách, spevákoch... Dievčatá  zase v knihách rady sledujú osudy postáv, pekné príbehy. Majú rady dievčenské romány a rozprávky, tiež rôzne knihy o zvieratkách, filmových hrdinkách či speváčkach. Dôležité je, aby sa aj dieťa zúčastnilo na výbere knihy a nezabudnime si na pobyt v kníhkupectve (knižnici) vyhradiť dostatok času. Ak sme dieťa naučili systematickosti v čítaní, môžeme pre neho urobiť ešte viac tým, že sa s ním nenútene budeme rozprávať o tom, čo práve číta. Stačia nám na to jednoduché otázky.  Napríklad:  **Čo sa ti na knihe páči?**  **Ako sa volá hlavná postava?**  **Aké problémy musí riešiť?**  **Ako sa kniha začína?**  **Ako sa skončila?**  **Ako by si to kniha ukončil(a)?**  **Priniesla ti kniha niečo do života?**  **V akom prostredí (meste, dedine) sa odohráva dej?**  **Dozvedel(a) si sa niečo nové?**  **Čo by si ty urobil(a) ináč ako postava?**  Snažíme sa z čítania urobiť v rodine každodenný rituál. Zapojíme do čítania aj starých rodičov, vymedzme si príjemný priestor v byte práve na tieto spoločné činnosti. Dnešný život je naozaj hektický, máme málo času a nie každý deň sa nám podarí svoje predsavzatia  splniť. Ale predsa len v priebehu roka máme niekedy voľnejšie víkendy, sviatky a prázdniny. Práve vtedy môžeme vyskúšať aj rôzne ďalšie hry a aktivity, ktoré vychádzajú z čítania kníh. Stačí 30 minút denne a deti budú šťastné, že vyskúšali zase niečo nové.  V ďalšej časti kolegovia prezentovali aktivity na rozvoj čitateľskej gramotnosti z vlastnej praxe:  Mysli si dielo!  Dieťa myslí na nejaké dielo, ktoré už čítalo. Úlohou žiakov je zistiť, na ktoré dielo myslí. Nesmú sa však na dielo pýtať priamo, ale pomocnými otázkami ako napríklad: kde sa dej odohráva, koľko tam vystupuje postáv, či dielo napísal muž alebo žena, či je hlavnou postavou zviera alebo človek a podobne.  Ukážky Učiteľ číta krátke ukážky z diel, ktoré majú žiaci už prečítané. Potom žiaci hádajú, z ktorého diela je ukážka a kto dielo napísal.  Kreslenie príbehov  Dieťa  motivujeme  napríklad aj tak, že mu povieme, aby nakreslilo niekoľko obrázkov z kníh, ktoré už prečítalo, dáme ich na viditeľné miesto a ostatní sa pokúsia hádať, z ktorých kníh sú ilustrácie.  Spoločné vytváranie príbehu  Každý postupne hovorí jednu vetu, všetci idú za sebou. Ak sa posnažia, môžu spoločnými silami vytvoriť vlastný príbeh. Prvý v poradí má zodpovednú úlohu, pretože určuje tému.  Nahrávanie čítania  Deti sa aj rady počúvajú, ako čítajú. Môžeme ich nahrávať napríklad na magnetofón, nahrávky uchovať. Pre dieťa je potom zaujímavé počúvať svoje vlastné čítanie s odstupom času. Nahrávať sa môže aj celá trieda. Niekedy je veľmi zábavné jednotlivé nahrávky počúvať s odstupom času.  Popletená rozprávka  Keď máme viac času, môžeme pre deti pripraviť zaujímavú aktivitu. Prefotíme texty z knižiek, rozstriháme ich, poprehadzujeme a nalepíme na papier. Deti potom texty čítajú a hľadajú z ktorých napríklad rozprávok sú vybrané vety.  Rozprávkový klobúk  Deti sedia v kruhu. V strede je klobúk, v ktorom sú na lístkoch napísané  vety z viacerých rozprávok. Deti si z klobúka  ťahajú jednotlivé vety na lístkoch a snažia sa zistiť, z ktorej rozprávky pochádzajú.  Príbehy so známymi postavami  Deti môžu vymýšľať príbehy, v ktorých vystupujú známe postavy, ktoré poznajú z pôvodných diel, ktoré čítali.    Príklady aktivít v škole:   * exkurzie do školskej knižnice alebo do iných typov knižníc, najčastejšie verejných knižníc * hodiny v spolupráci s učiteľmi vo vyučovaní jednotlivých predmetov v triedach alebo v rámci vyučovacej hodiny v priestoroch školskej knižnice, prípadne v priestoroch verejnej knižnice * pasovanie žiakov za čitateľov školskej knižnice * čitateľské maratóny * autorské besedy * odborné prednášky * tvorba vlastného leporela alebo knihy s cieľom rozvíjať fantáziu, predstavivosť a slovnú zásobu žiakov * dramatizácie príbehov * popoludnia s rozprávkou * literárne súťaže * recitačné preteky * hodiny hlasného čítania * hodiny tvorivého písania * rozhlasové literárne relácie * medailóniky pri príležitosti výročia významného spisovateľa * dní otvorených dverí * literárne karnevaly * literárne vychádzky * vianočné akadémie * výstavky kníh a iné  1. **Techniky a aktivity podporujúce rozvoj tvorivého písania**   Rozvíjať v žiakoch kreativitu je dnes už nevyhnutnosť. Pomáhať pri tom môže aj tvorivé písanie. V súčasnosti sa na našej škole tvorivé písanie stáva súčasťou každodenného vyučovania. Podstatným prínosom takého vyučovania je zvyšovanie úrovne jazykovej tvorivosti žiakov. Tvorivé písanie ako metóda tvorivého vyučovania nabáda žiakov využívať vlastnú tvorivosť, pomáha zapojiť do aktivity celú ich osobnosť, skúsenosti, emócie, inteligenciu, pozornosť, predstavivosť i obrazotvornosť.  V ďalšej časti kolegovia prezentovali najčastejšie používané techniky a aktivity podporujúce rozvoj tvorivého písania vo vyučovaní:  Clustering (Zhlukovanie)  Použitie: Vo všetkých vzdelávacích oblastiach, na všetkých vyučovacích predmetoch. Dokonca v nových učebniciach, využívaných v primárnom vzdelávaní v základných školách, je pojmová mapa vytvorená takmer ku každému učivu. Zhlukovanie prináša najväčšiu výhodu žiakom, motivovaným na učenie, žiakom, ktorí dokážu učivo analyzovať, dedukovať vzťahy, organizovať prvky učiva, majú dobré verbálne schopnosti, vizuálnu predstavivosť a vo svojom štýle sa opierajú o vizuálne spracovanie informácií. Najväčší úžitok majú z toho žiaci, ktorí sú priemerní a čiastočne podpriemerní.  Zrealizované práce žiakov: Vlastiveda 3. ročník – téma: Naša obec  Zhlukovanie  Cinquain  Použitie: Najefektívnejšie využitie cinquainu je v záverečnej fáze hodiny prípadne zhrnutia preberanej témy, resp. tematického celku. Cinquain sa dá využiť vo všetkých vyučovacích predmetoch. Dokonca aj na hodinách matematiky, môžem napr. na tému trojuholník zistiť, čo žiaci vedia o danom geometrickom tvare alebo o pojme súčet atď.  **Metodický postup:**  1. Vysvetlíme žiakom pravidlá a uvedieme niekoľko príkladov  2. Vypracujeme prvý cinquain spoločne.  3. Vypracujeme cinquain jednotlivcami.  4. Spojíme dva cinquainy do jedného (práca vo dvojiciach).  5. Prezentujeme cinquain pred skupinou alebo triedou.  Dodržujeme nasledovné pravidlá:  1.verš: 1 východiskové slovo ( zvyčajne podstatné meno),  2. verš: 2 slová – prídavné mená, ktoré vystihujú východiskové slovo,  3. verš: 3 slová – slovesá vyjadrujúce dej, činnosť, stav východiskového slova,  4.verš: 4 slovná veta v ktorej sa prezentuje svoj vzťah k slovu v prvom verši,  5 verš: 1 slovo- synonymný výraz k prvému slovu.  Štruktúra cinquainu:  Dvory nad Žitavou  Aké sú: \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_  Čo robia: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_  Veta: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_  Synonymum \_\_\_\_\_\_\_\_\_\_\_\_\_  Haiku  Použitie: Štruktúra poskytuje prvopisateľovi oporu, bezpečný priestor na vyjadrenie mnohých pocitov, zároveň vyžaduje dodržanie počtu slabík. Písanie haiku môžeme so žiakmi mladšieho školského veku realizovať len vtedy keď majú zvládnuté poznatky o slabikách. Ďalším predpokladom úspešného tvorenia haiku je poznanie slovného prízvuku v slovenčine, pretože tradičné haiku okrem stanoveného počtu slov vo veršoch určuje aj rozloženie slabík v jednotlivých veršoch. Haiku by sa nemalo rýmovať, nemá názov a nepoužíva prirovnania ani iné poetické nástroje, ktoré sú bežné v iných formách.  Akrostich  Použitie: Akrostich môžeme využiť vo všetkých častiach hodiny. V predmetoch slovenský jazyk a literatúra, prírodoveda, vlastiveda, matematika, obohatenie, etická výchova, informatická výchova ...  Ukážka práce žiakov:  Informatická výchova – 2. roč. téma - Oboznámenie sa s prostredím grafického editora, ovládanie klávesnice, písanie textu. Získať zručnosti pri kreslení v grafickom prostredí a písaní klávesnicou.  P riateľský  O hromný  Č ítajúci  I skrivý  T vorivý  A j  Č ierny   * spoločná práca žiakov 2. A triedy   Slovenský jazyk – 3. roč. téma : opakovanie abecedy  **Abecedár**  G- Gustáv  H- hrá s  I- Ivanou  J- jokera a pijú detskú  K- kávu, potom si nakreslia  L- logo   * spoločná práca žiakov 3. A triedy   M- moja  N- noha  O- opuchla, lebo som  P- pri  R- robotníkovi na stavbe  S- spadol  Ďalšie aktivity, ktoré uviedli učitelia, využívajú so žiakmi buď na celej vyučovacej hodine, alebo ich využívajú na pár minút v niektorej časti hodiny: [Samohláskovanie](http://www.dtlo.sk/samohlaskovanie/)Takto nazývame proces vytvárania viet alebo textov, pri ktorom žiaci môžu použiť výhradne tú istú samohlásku. Veta musí pozostávať minimálne zo šiestich slov a musí dávať zmysel.Jednoslabičné slováCieľom tohto cvičenia je napísať vetu alebo súvislý text, ktorý bude pozostávať výhradne z jednoslabičných slov tak, aby dávali zmysel.Abeceda Žiaci si napíšu pod seba písmená z abecedy a pokúsia sa napísať báseň tak, aby každý verš začínal ďalším písmenkom z abecedy.Anagram Anagram je preskupenie písmen v slove tak, aby vznikli nové zmysluplné slová.Krátke aktivity na rozohriatie: **Fotografie**  Žiakov rozdelíme do skupín. Každá skupina dostane inú fotografiu, podľa ktorej vymyslí nejaký príbeh, ktorý sa mohol stať.  **Tvorivé zhmotnenie pocitov** Čo by cítila kniha, vareška, skriňa, stará kabelka keby sme ju odhodili?  **Rozohriatie sluchu** Veľmi nahlas pustíme dynamickú hudbu a zrazu ju zastavíme. Úlohou žiakov je opísať pocity, ktoré majú.  **Rozohriatie mysle 1** Empaticky precítiť a opísať pocity čistého papiera, ktorý vidí nad sebou dlho uvažujúceho spisovateľa. **Rozohriatie mysle 2** Z pripraveného košíka frazeologizmov napísaných na kúskoch papiera si žiaci vo dvojiciach vylosujú jeden frazeologizmus a pantomimicky stvárnia ustálené spojenie  Ukážka zrealizovaného bloku vo 4. ročníku ZŠ:  NAŠA PRÍRODA – RÔZNORODOSŤ PÍSANIA  Cieľová skupina: 4. ročník ZŠ  Časová náročnosť: 2 hodiny  Hlavný cieľ aktivity: spoznať a naučiť sa vnímať okolitú prírodu, zlepšiť pisateľské zručnosti, vzbudiť environmentálne cítenie  Čiastkový cieľ aktivity: vedieť samostatne pracovať, zopakovať si pisateľské techniky, vedieť prezentovať svoju prácu.  Vymedzenie kompetencií: mať pozitívny vzťah k svojmu okoliu, poznať aktivity tvorivého písania, sociálne a komunikačné kompetencie, kompetencie v oblasti práce s informáciami, kompetencie riešiť problémy  Vyučovacie predmety: slovenský jazyk, prírodoveda – vyučovací blok  Pomôcky: papier, písacie potreby, označenie pracovných staníc, lep, obrázky prírody Postup a organizácia činností žiakov  a) Motivácia  Krátky rozhovor o prírode okolo nás, v okolí našej školy. Páči sa Vám? Čo by sa dalo zlepšiť? Ako by sme si ju mali chrániť? Nastolíme reálnu problémovú situáciu, ako môžeme osobne prispieť k tvorbe zdravotne bezpečného, nerizikového životného prostredia, v ktorom by nemali miesto odpadky, divoké skládky, nedisciplinovanosť detí i dospelých, ničenie majetku alebo škodenie prírode. Motivujeme žiakov, že najkrajšie práce môžu byť uverejnené v školskom časopise.  b) Činnosti  V triede máme vytvorené pracovné stanice. Vysvetlíme princíp práce v pracovných staniciach. Žiakov rozdelíme do skupín v ktorých začnú pracovať. Postupne, každý žiak svojim tempom sa presúva z jednej pracovnej stanice do ďalšej. V každej pracovnej stanici (na laviciach) je zadanie úlohy, ktoré plní na kancelársky papier s ktorým sa postupne presúva.  Zadané úlohy:  Pracovná stanica - č. 1 Napíšte Akrostich na slovo PRÍRODA  Príloha 3  Pracovná stanica - č. 2 Pozrite sa na svet očami jarnej púpava, ktorá nemôže vyrásť, lebo je privalená plastovou fľašou od minerálky. Napíšte text, v ktorom sa púpava sťažuje na ľudskú nedbalosť. Použi techniku Zmena perspektívy.  Pracovná stanica - č. 3 Opíšte miesto najväčšieho znečistenia vo vašom okolí. Použi techniku Niekedy tu ...  Pracovná stanica - č.4 Vyber si obrázok, na ktorom je zachytená príroda v neporušenom stave, a druhý obrázok, kde je príroda znečistená. Ku každému obrázku pridajte komentár, vyjadrujúci vašu životnú skúsenosť. Použite metódu Haiku.  Pracovná stanica - č. 5 Napíšte inzerát, v ktorom hľadáte nové životné miesto pre semienka chránenej rastliny, ktorá by bez vašej pomoci padla za obeť novému športovisku. Záverečné hodnotenie aktivity.  Žiaci po skončení práce v pracovných staniciach odprezentovali svoje hárky listov, na ktorých mali svoje práce tvorivého písania. Prácu každý žiak prečítal, ohodnotili ju navzájom potleskom, ktorý si vybrali (najobľúbenejší potlesk, napr. mušličkový, motýlikový a pod.). Práce sme si v triede vystavili. Urobili sme si krátku reflexiu, ako sa pracovalo, ako sa pri tom cítili ...   1. **Závery a odporúčania:**   Uviedli sme niekoľko jednoduchých a známych techník a aktivít tvorivého čítania a písania, blokového vyučovania, ktoré učitelia využívajú vo svojej práci so žiakmi. Samozrejme, existuje ešte množstvo ďalších, ktoré sú však väčšinou zložitejšie a tiež časovo náročnejšie.  Skúsenosti a postrehy z realizovanej aktivity:  Aktivity boli realizované v triede, kde žiaci mali osvojené všetky spomínané techniky písania. Žiaci mohli pokojne bez vysvetľovania pracovať na stanovištiach svojim vlastným tempom. Učiteľ bol iba facilitátorom. Žiaci boli rozdelení podľa čísel do skupín. Každý pracuje individuálne a presúva sa podľa svojho pracovného tempa. Pracovná stanica č. 1 bola pre žiakov asi najľahšia, pomerne rýchlo sa im darilo napísať akrostich. Žiaci sa presúvali v skupine podľa toho, kde bolo voľné miesto v pracovnej stanici. Pracovná stanica č. 2 trvala žiakom dlhšie, je dobré ich ohraničiť počtom viet, napr. 4-5 viet. Pretože niektorí žiaci mali tendenciu sa viac rozpisovať. Pracovná stanica č. 3 technika Niekedy tu... má pevnú štruktúru, takže práca išla žiakom rýchlejšie. Pracovná stanica č. 4 mala okrem obrázkov, ktoré boli pripravené pre každého žiaka aj ako pomôcku - štruktúru haiku, aby sa žiakom lepšie tvorilo. Haiku bola pre žiakov asi najťažšia pracovná stanica. Pracovná stanica č. 5 bola pre žiakov asi najzábavnejšia. 28 Inzeráty píšu žiaci s radosťou, píšu sa im ľahko aj preto, že sú krátke. Postupne ako žiaci dokončovali svoje práce sa zhromažďovali na koberci v triede, kde si už medzi sebou priebežne čítali a ukazovali svoje práce. Pre krátkosť času sme čítali iba niekoľko ukážok z každého pracovného centra. Všetky práce však boli vystavené v triede. Podľa otázok v rámci reflexie sa práca žiakom páčila. Najlepšie „výtvory“ sme si sľúbili, že postúpime do školského časopisu.  Odporúčania pre prax: - zhlukovanie môžeme využívať na podporu učenia v mnohých situáciách a vo všetkých predmetoch. Najskôr je dobré vytvárať skupinové zhlukovanie, neskôr v pároch a individuálne. Individuálne zhlukovanie sú žiaci schopní samostatne vytvárať až v druhom – treťom ročníku základnej školy. Je vhodné a prospešné ich viesť k tvorbe zhlukovania už od prvého ročníka.  - neveršovaná báseň, ako inak aj nazývame cinquain je žiakmi veľmi obľúbená. Vhodné je cinquain vypracovať najskôr na blízku tému spoločne. Napr. u mladších žiakov o Vianociach, prípadne nejakom obľúbenom zvieratku. Neskôr, keď sú žiaci zvyknutí na tento spôsob zhrnutia učiva, cinquain píšu sami.  - žiakom ukážeme najskôr obrázok či fotku, ktorá vzišla z priamej skúsenosti, náhleho „okamihu údivu“. Haiku môžeme využiť na vyjadrenie nálady, pocitov zo života zvierat, rastlín ale aj ľudí v predmetoch: prírodoveda, slovenský jazyk, vlastiveda, obohatenie.... Tvoriť haiku môžeme až keď žiaci majú utvrdené učivo o slabikách – v druhom ročníku primárneho vzdelávania.  - akrostich často využívame pri predstavovaní sa. Napíšeme svoje mená pod seba a k jednotlivým písmenám píšeme svoje vlastnosti. |

|  |  |
| --- | --- |
| 1. Vypracoval (meno, priezvisko) | PaedDr. Adriana Garamiová |
| 1. Dátum | 10.03.2020 |
| 1. Podpis |  |
| 1. Schválil (meno, priezvisko) | PaedDr. Anna Rošková |
| 1. Dátum | 10.03.2020 |
| 1. Podpis |  |

Príloha:

Prezenčná listina zo stretnutia pedagogického klubu 

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Hlavné námestie 14, 941 31 Dvory nad Žitavou |
| 1. Názov projektu | Inovácia foriem a metód výchovno-vzdelávacieho procesu v Dvoroch nad Žitavou |
| 1. Kód ITMS projektu | 312011S811 |
| 1. Názov pedagogického klubu | Pedagogický klub čitateľskej gramotnosti |

# PREZENČNÁ LISTINA

Miesto konania stretnutia: Základná škola, Hlavné námestie 14, 941 31 Dvory nad Žitavou

Dátum konania stretnutia: 10.03.2020

Trvanie stretnutia: od 13.30 hod. do 16.30 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | PaedDr. Adriana Garamiová |  | ZŠ Dvory nad Žitavou |
| 2. | Mgr. Oľga Opaleková |  | ZŠ Dvory nad Žitavou |
| 3. | PaedDr. Anna Rošková |  | ZŠ Dvory nad Žitavou |
| 4. | Mgr. Denisa Takácsová |  | ZŠ Dvory nad Žitavou |
| 5. | Mgr. Eduarda Juhászová |  | ZŠ Dvory nad Žitavou |
| 6. | Mgr. Katarína Vicenová |  | ZŠ Dvory nad Žitavou |
| 7. | Mgr. Martina Muková |  | ZŠ Dvory nad Žitavou |
| 8. | Mgr. Mária Pozsonyiová |  | ZŠ Dvory nad Žitavou |

Meno prizvaných odborníkov/iných účastníkov, ktorí nie sú členmi pedagogického klubu a podpis/y

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |