

**Správa o činnosti pedagogického klubu**

|  |  |  |
| --- | --- | --- |
| 1. Prioritná os | | Vzdelávanie |
| 1. Špecifický cieľ | | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | | Základná škola, Hlavné námestie 14, 941 31 Dvory nad Žitavou |
| 1. Názov projektu | | Inovácia foriem a metód výchovnovzdelávacieho procesu v Dvoroch nad Žitavou |
| 1. Kód projektu ITMS2014+ | | NFP312010S811 |
| 1. Názov pedagogického klubu | | Pedagogický klub prírodovedný |
| 1. Dátum stretnutia pedagogického klubu | | 11.06.2020 |
| 1. Miesto stretnutia pedagogického klubu | | ZŠ Hlavné námestie 14, 941 31 Dvory nad Žitavou |
| 1. Meno koordinátora pedagogického klubu | | Mgr. Oľga Opaleková |
| 1. Odkaz na webové sídlo zverejnenej správy | | skola@zshl14dvory.edu.sk |
| 1. **Manažérske zhrnutie:** / Myšlienkové a pojmové mapy. /   **Kľúčové slová:** myšlienková pojmová mapa, opakovanie učiva, osvojenie nového učiva, tvorivosť, kreativita, názornosť, inovatívna metóda  Stretnutie prírodovedného klubu bolo zamerané na využívanie pojmových máp, ako jednej z aktivizujúcich metód vyučovania. Pojmové mapy poskytujú žiakom zaujímavejší spôsob nadobúdania nových poznatkov, efektívnejšie a trvalejšie získavanie nových informácií. Na vyučovacej hodine umožňuje myšlienková pojmová mapa žiakom využiť a uplatniť vlastné skúsenosti a vedomosti. Prehlbuje ich poznanie, rozvíja intelektuálne zručnosti, napomáha pri porovnávaní, hodnotení, vysvetľovaní aj interpretovaní informácií. Pojmová mapa sa stáva kognitívnym nástrojom na vizuálne znázornenie vzťahov medzi myšlienkami, symbolmi a slovami. | | |
| 1. **Hlavné body, témy stretnutia, zhrnutie priebehu stretnutia:**  * Oboznámenie sa s témou stretnutia * Využitie pojmových máp na jednotlivých hodinách * Pripomienky k tvorbe pojmových máp * Výhody pojmových máp pre žiakov * Myšlienkové a pojmové mapy /prednáška/ * Návrhy a odporúčania do budúcnosti   Na piatom stretnutí prírodovedného klubu sa členovia venovali téme Myšlienkové a pojmové mapy. Po stručnom oboznámení sa s témou stretnutia sa členovia venovali rozoberaniu využitia pojmových máp na jednotlivých vyučovacích hodinách. Predostreli svoje skúsenosti s tvorbou myšlienkových máp, pričom preferovali využívanie obrázkov pred slovami. Vhodne zvolený obrázok má väčšiu výpovednú hodnotu ako slová, či dokonca celý text. Prezreli sme si niekoľko pojmových máp z rôznych predmetov, pri ktorých vyučujúci poukázali na výhody svojich myšlienkových máp pre žiakov. Primárnou  výhodou je, že pojmová myšlienková mapa podporuje záujem žiakov o učenie, aktívne sa podieľajú i žiaci na realizácii výučby, sú intenzívne motivovaní. Zároveň sa u detí rozvíja tvorivosť a kreativita. Vyučovanie sa stáva atraktívnejším a zaujímavejším. Pojmová mapa je jednoduchšie spracovateľná pre žiakov, ktorí majú slabšie čitateľské zručnosti, ťažšie si zapamätávajú informácie. Sú pre mnohých jasnejšie a logickejšie ako písomné argumentácie.  **Myšlienková mapa (mind map)**  • zobrazuje graficky pojmy z určitej oblasti a vzťahy medzi nimi  • je spojením tvorivého myslenia, brainstormingu, riešenia problémov a zaznamenávania poznámok. Je to diagram, ktorý sa využíva na reprezentáciu slov, myšlienok, úloh alebo iných poznámok. Tieto sú usporiadané okolo centrálneho kľúčového slova alebo idey.  • je grafickým vyjadrením mentálnych procesov, ktoré prebiehajú v obidvoch mozgových hemisférach – ľavej rozumovej (slová, fakty, analýzy, závery, logika, počítanie, krok za krokom, ...) a pravej emocionálnej (predstavy, obrazy, pocity, spontánnosť intuitívnosť, priestor, ...)  • je vynikajúcou metódou na zaznamenávanie poznámok z učiva, zachytávanie nápadov, na krátkodobé plánovanie, pomôže utriediť si informácie, popr. nájsť riešenie, možno ju aplikovať v ktorejkoľvek oblasti ľudskej činnosti – od riadenia firmy, cez vzdelávanie, nakupovanie až po plánovanie či vyhodnocovanie dovolenky. Tento spôsob umožňuje zaznamenať štruktúru problému z hľadiska prvkov aj vzťahov medzi nimi. Téma takto spracovaná je prehľadnejšia, umožňuje logické zoradenie a prepojenie častí. Za autora mind-map (myšlienkovej mapy) sa považuje Tony Buzan.  Podľa T. Buzana je potrebné zachovať na vytvorenie myšlienkovej mapy **7 krokov**:  1. Treba začať písať do prostriedku čistého bieleho papiera, ktorý je orientovaný na šírku. Tak dáme svojmu mozgu dosť slobody pôsobiť všetkými smermi a vyjadrovať sa čo najprirodzenejšie.  2. Ústredný pojem, tému celej mapy, vyjadrime obrázkom, ktorý nám pomáha využívať našu predstavivosť a nahrádza mnoho slov. Obrázok motivuje náš mozog k činnosti a udržuje našu sústredenosť.  3. Používajme rôzne farby. Farba je tak isto ako obrázok silným podnetom pre náš mozog. Je inšpiratívna, zábavná a dodáva ďalšiu energiu.  4. K centrálnemu obrázku pripojme hlavné vetvy. K nim vetvy druhej úrovne. Na ne pridružme vetvy tretej úrovne a tak ďalej. Ide o tvorbu asociácií. Týmto spôsobom si veci lepšie zapamätáme  a hlbšie ich pochopíme. Pojmy, udalosti, zážitky, ktoré sú v našej mysli osamotené, oveľa rýchlejšie zabudneme.  5. Jednotlivé vetvy majú mať podobu krivky a nie priamky. Vyhneme sa tým otupeniu mysle. Aj v prírode sú vetvy stromov krivoľaké a je nám to prirodzenejšie a atraktívnejšie.  6. Ku každej vetve pripojme len jedno kľúčové slovo. Tak urobíme našu mapu prehľadnejšiu a flexibilnejšiu.  7. Treba používať vo veľkej miere obrázky, symboly, vyobrazenia, lebo majú mohutnú protiváhu k písanému slovu. Myšlienkové mapy sa používajú na vytváranie, vizualizáciu, štrukturalizáciu a klasifikáciu myšlienok a ako pomôcka pre štúdium a usporiadanie informácií, riešenie problémov, rozhodovanie a písanie. Kreslenie spojené s písaním navyše prospieva prepájaniu hemisfér nášho mozgu.  **Otázky:**  1. Čo je to mind-map - myšlienková mapa?  2. Aké je použitie myšlienkových máp?  3. Stručne popíšte postup k zostaveniu efektívnej myšlienkovej mapy.  **Návrhy pojmových máp:**  Fyzika    Prírodoveda | | |
| 1. **Závery a odporúčania:**   Na zasadnutí klubu členovia zhrnuli problematiku . Vymenili si skúsenosti a návrhy na využitie pojmových máp na jednotlivých hodinách. Členovia klubu na základe vlastných skúseností odporúčajú:  - využívať čo najintenzívnejšie pojmové mapy  - pri tvorbe pojmových máp používať často obrázky  - aktívne zapájať žiakov pri tvorbe myšlienkových máp  - využívať inovatívne metódy pri vytváraní pojmových máp  - odovzdávať si skúsenosti v rámci MZ a PK  **Odporúčame** pre tvorivé aktivity program ActivInspire. Je to špeciálne navrhnutý program pre atraktívne a zaujímavé vzdelávanie v súčasnej škole. Hlavným pracovným priestorom je predvádzací zošit s neobmedzeným počtom stránok. Pozadie jednotlivých stránok si môže zvoliť učiteľ sám (obrázok na pozadí alebo farbu pozadia) a pomocou panela nástrojov si môže pripraviť pre žiakov zaujímavo interaktívne spracované témy vyučovacích hodín vo všetkých predmetoch. Všetky nástroje sú prehľadne usporiadané a jasne popísané. Do predvádzacích zošitov môžeme vložiť aj video, animácie, obrázky, zvuky, program obsahuje celý rad funkčných nástrojov ako je pravítko, hracie kocky, stopky, rôzne tvary.  **Odporúčame** učiteľom zapájať sa do rozvojového projektov, výziev a grantov. Prostredníctvom projektu môžu prispieť k rozvoju environmentálneho povedomia žiakov celej školy.  **Odporúčame** tiež množstvo aktivít pre deti primárneho vzdelávania na rozvoj prírodovednej gramotnosti.  V rámci podpory prírodovednej gramotnosti vo vyučovacom procese:  - **viesť žiakov k sledovaniu prírodovedných a dokumentárnych filmov**  **- viesť žiakov k praktickým činnostiam spájajúcim teóriu a prax**  **- chrániť prírodu , svoje blízke i širšie okolie**  **- prepájať jednotlivé témy v rôznych predmetoch**  **- využívať a stavať na vedomostiach z predchádzajúcich ročníkov** | | |
| 1. Vypracoval (meno, priezvisko) | Mgr. Oľga Opaleková | |
| 1. Dátum | 11.06.2020 | |
| 1. Podpis |  | |
| 1. Schválil (meno, priezvisko) | PaedDr. Anna Rošková | |
| 1. Dátum | 12.06.2020 | |
| 1. Podpis |  | |

**Príloha:** Prezenčná listina zo stretnutia pedagogického klubu